Introducere în Economie 


Producţia, distribuţia şi consumul bunurilor și serviciilor reprezintă, la nivelul unei țări, 
economia acesteia. Unităţile instituționale care realizează producţia, distibuţia și consumul 
bunurilor reprezintă părțile constitutive ale sistemului economic. 

Sistemul economic este asemănător, în multe privințe, sistemelor tehnice. Sistemele 
tehnice constau dintr-un număr de componente îmbinate, legate unele de altele. 
Componentele sistemului tehnic reprezentat de un autoturism, de exemplu, sunt motorul, 
caroseria, instalația de iluminat, instalaţia de încălzit etc. Legăturile dintre componente se 
fac cu ajutorul unor șuruburi, cabluri, roți dințate, conducte etc. Un obiectiv principal al 
celor care doresc să devină specialiști în domeniul autoturismelor este acela de a cunoaște 
componentele acestui sistem tehnic și a felului în care aceste componente se îmbină. 

Sistemul economic este asemănător unui astfel de sistem, cu deosebirea că în aproape 
toate componentele sale, în majoritatea legăturilor dintre componente, se regăsește omul. 
Altfel spus, spre deosebire de sistemele tehnice, care sunt sisteme moarte, în sensul că 
părțile lor constitutive sunt lipsite de viață, sistemul economic este un sistem viu, un sistem 
care reflectă întreaga gamă de manifestări ale comportamentului uman. Spre deosebire de 
piese, componente, îmbinări tehnice, care funcționeză conform unor specificaţii tehnice 
standard, comportamentul uman nu poate fi încadrat în tipare. Oamenii au dorinţe diferite, 
aspirații, idealuri, mofturi, obiceiuri, toane, stări de spirit atât de diferite și imprevizibile. De 
aceea, a studia sistemul economic înseamnă, în mare măsură, a studia comportamentul 
uman. Cum se comportă oamenii atunci când desfășoară activități de producţie, de 
distribuţie sau de consum? 

La fel ca tinerii care doresc să devină buni cunoscători ai sistemului tehnic reprezentat 
de un autoturism, și tinerii care doresc să devină buni cunoscători ai sistemului economic 
trebuie să știe care sunt componentele acestui sistem, cum se îmbină aceste componente, 
cum funcționează sistemul atunci când merge bine și de ce boli suferă atunci că lucrurile nu 
merg cum ar trebui. În mare parte, scopul pregătirii economice superioare este reprezentat 
de atingerea acestui ideal: de a cunoaște sitemul economic, de a cunoaște căile de creștere a 
performanţelor sale, de a cunoaște căile sale de însănătoșire. 

Pe de altă parte, cunoașterea acestui sistem nu este o sarcină ușoară. Sistemele 
economice actuale sunt foarte complexe, au mii, zeci de mii de componente al căror 
comportament este greu de cunoscut şi înţeles. În plus, funcţionarea sistemului economic 
depinde de numeroși factori, cum ar fi factori sociali, politici, conjuncturali, internaţionali 
etc. A prevedea modul în care va funcționa sistemul economic într-un anumit context, în 
anumite condiţii de mediu, sanitare, demografice etc este o sarcină foarte dificilă. 
Previziunile sunt necesare îndeosebi managerilor și factorilor politici, pentru 
fundamentarea deciziilor lor. Previziunile necesare pentru fundamentarea deciziilor sunt 
de ajutor numai în măsura în care trecutul este un bun ghid pentru viitor. Pentru aceasta 
sunt necesare informaţii cât mai detaliate cu privire la modul de desfășurare a activității 


economice. Sistemele economice actuale generează un număr imens de date, care trebuie 
prelucrate și gestionate. Fără aceste date, fără mijloacele tehnice de prelucrare a lor, fără 
capacitatea imensă de gestionare a acestora, este dificil de imaginat progresul economic. 

Structura economiei naționale cuprinde categoriile de agenți economici și relațiile care 
se stabilesc între aceștia. Categoriile de agenţi includ firmele, gospodăriile populaţiei, 
administraţia publică și străinătatea. 

Firmele, numite și întreprinderi sau societăţile comerciale, au ca funcție economică 
principală producerea de bunuri și prestarea unor servicii destinate vânzării. Sursa 
principală a veniturilor firmelor o constituie încasările din vânzarea pe piaţă a bunurilor 
produse. 

Gospodăriile populației sau lamiliile, au ca funcţie principală consumul bunurilor 
produse și furnizarea unor servicii productive către firme, îndeosebi munca. Principala 
sursă de venit a gospodăriilor populaţiei o reprezintă veniturile din muncă. Alte venituri ale 
acestora sunt veniturile din proprietate, veniturile din vânzarea bunurilor produse în 
gospodărie sau transferurile de la celelalte sectoare. 

Administraţiile publice sau statul, au ca principală funcție prestarea, pentru colectivități 
sau pentru populaţie în ansamblul său, a unor servicii care nu au caracter de marfă. Aici se 
includ serviciile furnizate colectivităților de administraţia centrală de stat sau de 
administraţiile locale, de organele judecătorești, de ordine publică, de apărare, ale 
securității și siguranţei naționale, de educaţie, de sănătate, de artă, cultură sport și altele. 
Principala sursă de venituri a instituţiilor cuprinse în această categorie de agenţi economici 
o reprezintă fie bugetul central de stat, fie bugetele locale. Fondurile sunt constituite prin 
prelevări obligatorii aplicate asupra veniturilor sau cheltuielilor efectuate de celelalte 
categorii de agenți economici. Cheltuielile se efectuează conform unei planificări anticipate, 
în scopul satisfacerii la un nivel cât mai ridicat nevoilor sociale. 

Străinătatea, numită uneori restul lumii, cuprinde ansamblul agenților economici 
nerezidenți (unităţi care nu au centrul de interes pe teritoriul economic al ţării), dar care au 
relații economice cu agenţii economici rezidenți, îndeosebi prin operațiuni de import sau de 
export. 

Gruparea agenților economici în aceste patru grupe are ca scop simplificarea 
reprezentării fluxurilor care se stabilesc între aceștia în cadrul economiei naționale. 
Includerea unor agenţi economici într-una dintre aceste grupe poate părea uneori forțată, 
dar obiectivul principal la acest moment al studiului îl reprezintă simplificarea 
reprezentării fluxurilor economice. O clasificare mai detaliată este făcută, de exemplu, în 
cadrul sistemului denumit Contabilitatea Naţională. În cadrul Contabilităţii Naţionale, 
agenții economici sunt clasificați în șase sectoare instituționale. Un sector instituțional este 
un ansamblu de unități instituționale care au un comportament economic asemănător. 
Unităţile instituționale sunt clasificate în sectoare, în funcție de două caracteristici 
reprezentative: categoria de producători, respectiv natura activităților și a funcţiilor 
principale. Sectoarele instituționale folosite în cadrul Contabilității Naţionale sunt: societăți 


nefinanciare, societăţi financiare, administrații publice, gospodăriile populaţiei, instituții 
fără scop lucrativ în serviciul gospodăriilor populaţiei și restul lumii. 

Interacțiunea dintre agenţii economici are loc, în principal, în cadrul diferitelor tipuri de 
pieţe. Piața unui bun sau serviciu este reprezentată de ansamblul operaţiunilor de vânzare 
și de cumpărare care implică bunul respectiv, împreună cu cadrul general de desfășurare a 
tranzacţiilor dintre cumpărătorii şi vânzătorii acelui bun. În funcţie de tipul bunurilor care 
se tranzacţionează, pot fi puse în evidenţă piețe ale bunurilor și serviciilor, pieţe ale 
factorilor și pieţe ale activelor monetare și financiare. 

Pieţele bunurilor și serviciilor cuprind tranzacţiile cu bunuri materiale și servicii, 
denumite generic bunuri, oferite de firmele producătoare sau prestatoare și cumpărate, în 
vederea satisfacerii trebuinţelor, în principal de către gospodăriile populaţiei. În cadrul 
acestei categorii de pieţe, totalitatea ofertelor vânzătorilor se însumează pentru a obţine 
oferta agregată, iar totalitatea cantităților cerute de consumatori se însumează pentru a 
obţine cererea agregată. Oferta agregată împreună cu cererea agregată determină nivelul 
prețului pe piața respectivă. Oferta agregată, cererea agregată și nivelul prețurilor sunt 
concepte macroeconomice. 

Pieţele factorilor de producție cuprind tranzacţiile cu acele componente ale resurselor 
care sunt folosite în activitatea economică în scopul producerii bunurilor. În ansamblul 
factorilor de producţie, munca are rolul determinant. Piața muncii permite întâlnirea cererii 
cu oferta de muncă din interacțiunea cărora rezultă nivelul salariilor, a gradului de ocupare 
și a nivelului șomajului. 

Pieţele activelor monetare și financiare cuprind tranzacţiile cu active monetare, cum ar 
fi depozitele bancare, precum și cu active financiare sau titluri de valoare. Aceste active au 
capacitatea de a genera un venit viitor, de exemplu dobândă sau dividende. În cadrul 
acestui tip de piaţă se determină nivelul dobânzii, ca raport între cererea și oferta de astfel 
de active. 

Pieţele schimburilor valutare, sunt pieţele în cadrul cărora moneda naţională este 
schimbată pe alte monede. Preţul unei unități valutare exprimat în moneda naţională se 
numește curs de schimb. 

Între agenţii economici se stabilesc fluxuri materiale și fluxuri bănești, monetare. 
Cuvântul flux desemnează o mişcare, o curgere. În Figura 1 sunt prezentate relaţiile care se 
stabilesc în cadrul economiei naționale între două categorii de agenți economici, respectiv 
între gospodăriile populaţiei și firme. Este cea mai simplă reprezentare a sistemului 
economic dintr-o țară. Fluxurile monetare sunt reprezentate cu linie continuă, iar fluxurile 
reale sunt reprezentate cu linie punctată. Gospodăriile populaţiei oferă firmelor serviciile 
unor factori de producţie, îndeosebi munca. În schimbul serviciilor acestor factori, 
gospodăriile populației primesc de la firme salarii, rente, dobânzi sau profit. Salariile, 
rentele, dobânzile și profitul reprezintă venitul gospodăriilor populației. 

Figura 1. Circuitul economic în economia de piață 


Venitul este cheltuit de gospodării pentru a cumpăra de la firme bunurile necesare 
acoperirii nevoilor curente de viață. Aceste cheltuieli reprezintă consumul privat al 
gospodăriilor populației. Pentru firme, banii obţinuţi din vânzarea către gospodăriile 
populaţiei a bunurilor produse reprezintă încasările sau cifra lor de afaceri. Aceste încasări 
sunt folosite de pentru a cumpăra noi factori de producție și pentru a continua procesul de 
producţie. Această secvenţă de evenimente se reia din nou și din nou, într-un ciclu nesfârșit. 

Deoarece activitatea economică nu se oprește niciodată, toate aceste secvențe de 
activități apar ca o secvenţă nesfârșită de fluxuri reale și monetare. Caracterul circular al 
fluxurilor a făcut ca ansamblul acestora să fie denumit circuit economic 


Fluxuri şi indicatori economici 


Obiectivul acestei secțiuni este acela pune în evidență fluxurile care se stabilesc între 
diferite categorii de agenți economici precum și circuitul economic în ansamblul său. 
Studiul principalelor fluxuri din economie permite punerea în evidență a unor mărimi 
macroeconomice, fundamentale pentru înțelegerea teoriei macroeconomice. Printre aceste 
mărimi se pot enumera consumul privat și public, economisirile, investiţiile, taxele etc. 

În Figura 1, fluxurile reale sunt reprezentate printr-o linie punctată, în timp ce fluxurile 
monetare sunt reprezentate printr-o linie continuă. Se poate observa că fluxurile monetare 
însoțesc fluxurile reale, dar în sens opus. De exemplu, în timp ce bunurile circulă de la firme 
spre gospodăriile populaţiei, banii circulă de la gospodăriile populaţiei la firme. Deoarece 
fluxurile monetare reprezintă o reflectare „în oglindă” a fluxurilor reale, din reprezentarea 


grafică se poate omite trasarea fluxurilor reale, păstrându-se doar cele monetare, în 
vederea simplificării acesteia. 

În Figura 2 sunt reprezentate trei categorii de agenţi economici, respectiv gospodăriile 
populației, firmele, administraţia publică și restul lumii. 

Figura 1.2. Fluxuri și indicatori macroeconomici 


În teoria economică, studiul comportamentului acestor categorii de agenţi economici 
este fundamental, ei reprezentând principalii actori ai vieții economice. Interacțiunea dintre 
aceste categorii de agenți economici are loc în cadrul diferitelor tipuri de pieţe. Echilibrul 
acestor piețe asigură, în mare măsură, echilibrul economiei, în ansamblul său. 

Gospodăriile populaţiei încasează din activitățile private un venit, Y. O parte din acest 
venit este folosită pentru consum, C, o parte este plătită administraţiei publice sub formă de 
taxe, 7, iar partea care rămâne este economisită, S. Taxele sunt interpretate ca taxe nete, 
adică diferenţa dintre taxele plătite de gospodăriile populaţiei și transferurile administraţiei 
publice către gospodăriile populaţiei. Transferurile reprezintă sume de bani pe care 
gospodăriile populaţiei le primesc de la administrația publică, fără contrapartidă în bunuri 
și servicii, sub formă de ajutoare, burse, alocaţii, subvenții etc. 

Venitul recepționat de gospodăriile populaţiei din activitățile private, notat cu litera W 
include veniturile pe care populaţie le obține sub formă de salarii, rente, dobânzi sau profit. 
La acest venit se adaugă venitul net din străinătate, VNS. Acesta din urmă reprezintă venitul 
plătit factorilor de producţie interni de restul lumii minus venitul plătit factorilor de 
producţie străini de economia națională. Venitul care rămâne la dispoziția gospodăriilor 
populaţiei după plata taxelor este cunoscut sub denumirea de venit privat disponibil. 
Venitul privat disponibil este egal cu venitul recepționat de gospodăriile populaţiei din 
activitățile private, Y; la care se adaugă venitul net din străinătate, VWS, din care se scad 
taxele plătite administraţiei publice, 7. Se obține: 

Venitul privat disponibil = Y+ VNS- T = Ya 


Venitul privat disponibil este folosit de către gospodăriile populaţiei pentru a cumpăra 
bunuri necesare consumului curent, C, iar o parte este economisit. În cadrul venitului privat 
disponibil, cheltuielile de consum reprezintă un procent înscris în intervalul 70-80%. Rata 
economisirii a fost în Romania, în perioada 2002 - 2013, cuprinsă în intervalul 20-30%. 

Consumul privat, C, mai pe scurt consumul, cuprinde toate cheltuielile pe care 
gospodăriile populaţiei le fac pentru a obţine bunurile necesare satisfacerii nevoilor curente 
de viață. Aici se includ cheltuielile pentru cărți, alimente, îmbrăcăminte, îmbrăcăminte, 
frigidere, televizoare, autoturisme, transport, educaţie și multe altele Consumul privat 
include trei categorii importante de cheltuieli: cheltuieli pentru bunuri de folosință curentă, 
cheltuieli pentru bunuri de folosință îndelungată și cheltuieli pentru servicii. 

Economisirile private, Sprv, reprezintă diferența dintre venitul privat disponibil și 
consumul privat: 


Economisirile private = Ya- C= (Y+ VNS- T) - C= Sprv 


Consumul este scăzut din venitul privat disponibil pentru a obţine economisirile private 
deoarece consumul reprezintă cheltuielile sectorului privat pentru a obține bunurile 
necesare satisfacerii nevoilor curente. 

Firmele vând, în cadrul pieţelor bunurilor, bunuri de consum privat, C, bunuri de 
consum public, G, și bunuri de investiţii, /. Deoarece bunurile de investiţii, /, sunt cumpărate 
de firme de la alte firme, firmele apar pe piața bunurilor nu doar ca vânzători, ci și în 
calitate de cumpărători. Anumite firme produc bunuri pe care nu reușesc să le vândă. 
Aceste bunuri sunt adăugate stocurilor sau inventarului acestor firme. Când firmele adaugă 
bunurile nevândute la propriul inventar, acest lucru echivalează cu o cheltuială făcută de ele 
însele pentru a cumpăra bunurile respective. Aceste cheltuieli sunt incluse în investiţii. 
Astfel, investiţiile cuprind cheltuielile făcute de către firme pentru a cumpăra noi bunuri de 
capital fix și cele pentru creșterea stocurilor. Relația de constituire a venitului este: 


V= C+ G+ I+ (Ex- Im) 


unde Y reprezintă venitul, Creprezintă încasările din vânzarea bunurilor de consum privat, 
G reprezintă încasările din vânzarea bunurilor de consum public, /reprezintă încasările din 
vânzarea bunurilor de investiţii, iar FXna = (£x- /m) reprezintă exportul net. 

Administrația publică obține cea mai mare parte a veniturilor sale din taxe. Veniturile și 
cheltuielile administraţiei publice sunt evidenţiate în bugetu/ de stat Venitul net 
guvernamental sau taxele nete, 7, sunt egale cu diferența dintre taxele încasate de 
administraţia publică și transferurile acesteia către gospodăriile populaţiei: 


Venitul net guvernamental = T = Yaw 


Cheltuielile pe care administraţia publică le face pentru a cumpăra bunuri sau servicii 
produse în mod curent de către firme, bunuri necesare desfășurării activităților curente ale 
administraţiei publice, reprezintă consumul public de bunuri și servicii sau consumul 
guvernamental, G. Împreună cu taxele, cheltuielile publice pentru bunuri și servicii descriu 
politica fiscală. Dacă cheltuielile depășesc veniturile, adică dacă bugetul este deficitar, 
administraţia publică este nevoită fie să mărească taxele, fie să se împrumute. 
Împrumutându-se şi plătind dobânzi şi rate scadente la împrumuturile contractate, 
administraţia publică devine un participant important la tranzacţiile din cadrul pieţelor 
financiare. 

Sectorul public nu se comportă cu aceeași regularitate ca și sectorul privat în ceea ce 
privește cheltuielile pentru bunuri și servicii. Această nu înseamnă că administrația publică 
are un comportament de consum imprevizibil. Dimpotrivă, cheltuielile pentru bunuri și 
servicii ale administraţiei publice sunt estimate în buget și pot fi urmărite riguros. Dacă 
veniturile depășesc cheltuielile, se realizează economisirile guvernamentale. Fconomisiri/e 
guvernamentale sunt egale cu venitul net guvernamental, 7, minus consumul public de 
bunuri și servicii, G 


Economisirile guvernamentale = T- G = Sg 


Deoarece cheltuielile publice pentru bunuri și servicii, G, sunt privite ca fiind cheltuieli 
făcute de guvern pentru a acoperii nevoile curente ale sectorului public, definiția 
economisirilor guvernamentale este conformă cu definiția generală a economisirilor, adică 
ce rămâne din venit după ce se scade consumul. În realitate, anumite bunuri pentru 
realizarea cărora guvernul cheltuiește bani, cum ar fi, de exemplu, autostrăzi, clădiri 
guvernamentale, instalații militare, nu sunt utilizate pe durata unui an și astfel sunt 
disponibile pentru a satisface nevoi viitoare. O măsură ideală a economisirilor 
guvernamentale ar exclude aceste componente din cheltuielile guvernamentale. 

O denumire mai des folosită pentru economisirile guvernamentale este cea de surp/us 
bugetar. Surplusul bugetar reprezintă diferenţa dintre veniturile și cheltuielile bugetare. 
Veniturile bugetare sunt reprezentate de taxe, 7. Cheltuielile bugetare sunt egale cu, G 
Surplusul bugetar este egal cu 7 - G, care este aceeași expresie ca cea a economisirilor 
guvernamentale. Când încasează mai puține venituri decât cheltuielile, diferența dintre 
venituri și cheltuieli este cunoscută sub denumirea de deficit bugetar. În acest caz, 
economisirile guvernamentale sunt negative. 

Restul lumii cuprinde toți agenţii economici din alte ţări, care au relaţii economice cu 
firmele din interiorul ţării. Firmele vând bunuri sau servicii către restul lumii, adică fac 
exporturi, Ex, și cumpără bunuri și servicii de la restul lumii, adică fac importuri, /n. 

Diferența dintre exporturi și importuri este denumită export net, Făner = Ex - Im. Dacă 
venitul creat prin exporturi este superior celui cheltuit pentru importuri, efectul net, FXnes 
este o componentă a cererii. În cazul în care exportul net este pozitiv, ceea ce întâmplă 
atunci când exporturile sunt mai mari decât importurile, există un flux real net de bunuri și 
servicii dinspre economia națională spre restul lumii. Când exportul net este negativ, adică 
importurile sunt mai mari decât exporturile, există un flux real net de bunuri și servicii de la 
restul lumii spre economia naţională. Restul lumii este conectat la economia naţională prin 
fluxuri monetare reprezentate de împrumuturile externe sau rambursări din datoria 
externă. 


Utilizarea economisirilor private 


În evaluarea situaţiei economice a unei gospodării, venitul curent al gospodăriei 
respective reprezintă doar o parte a informaţiei relevante necesare. O gospodărie cu un 
venit important nu este neapărat mai bine situată din punct de vedere economic decât o 
gospodărie cu un venit scăzut. Pentru a determina cât de bine este situată din punct de 
vedere economic o gospodărie, sunt necesare informaţii despre avuţia, averea gospodăriei 
respective, adică despre activele, posesiunile și despre pasivele, datoriile gospodăriei 
respective. Diferența dintre activele deţinute și datorii reprezintă avufia sau averea 
acesteia. Avuţia unei naţiuni, în ansamblul său, este denumită avuție națională. 

Un important determinant al avuţiei îl reprezintă partea din venit economisită, parte 
denumită rata economisirilor. O familie care pune deoparte un sfert din venitul său în 
fiecare lună va acumula, în timp, mai multă bogăţie decât o familie care cheltuiește aproape 
tot venitul său lunar. Similar, rata cu care avuţia națională crește depinde de rata cu care 
indivizii, firmele și statul economisesc. Astfel, rata economisirilor și acumularea de bogăţie 
sunt strâns legate între ele. Din acest punct de vedere, analiza factorilor care determină 
economisirea unei părți din venitul obţinut de către agenţii economici dintr-o economie 
capătă o importanţă deosebită. 

Economisirile naționale reprezintă suma dintre economisirile private și economisirile 
guvernamentale: 


S= Sprv+ Sau = (Y+ VNS - T- CO) +(T- 6) = Y+ VNS- C-G 
Înlocuind pe Ycu C+ 7+ G+ (£x- Im) se obţine: 
S= Sprv + Sau = (C + I+ G-+ (Ex - lm)) + VNS- C-G 


de unde: S= Sprv + Suv = ÎI + (Ex Im) + VNS 


Scăzând termenul Saw din ambele părți ale egalităţii de mai sus, se obține: 
Sprv = I+ ( = Suv) + (Ex Im) + VNS 


Termenul  (£x - /m) + VWS, care reprezintă exportul net plus venitul net din 
străinătatea, reprezintă soldul contului curent. Soldul contului curent, CC, este egal cu 
plăţile recepționate din străinătate legate de producţia curentă de bunuri și servicii, inclusiv 
serviciile factorilor, obţinute de economia naţională, din care se scad plăţile similare făcute 
către străini de către economia națională. Economisirile private sunt: 


Sprv 2 I+ (- Suv) + CC 


Ecuația aceasta reprezintă o importantă identitate macroeconomică, fiind denumită 
identitatea de utilizare a economisirilor private. Ea arată că economisirile private ale unei 
țări sunt utilizate în trei scopuri: 

- pentru investiţii, 7 Firmele împrumută economisirile sectorului privat pentru a finanța 
construirea și cumpărarea de noi bunuri de capital fix, inclusiv capitalul rezidențial, și 
pentru a crește stocurile. 

- pentru acoperirea deficitului bugetar, (- Saw). Când guvernul înregistrează un deficit 
bugetar, trebuie să se împrumute de la sectorul privat pentru a acoperi diferența dintre 
cheltuieli și venituri. Acoperirea deficitului bugetar consumă o parte din economisirile 
gospodăriilor populației și lasă la dispoziţia firmelor mai puține economisiri pentru a fi 
folosite pentru investiții. 

- pentru împrumuturi sau achiziții de active străine. Când exportul net este pozitiv, banii 
plătiți străinilor de către agenţii economici din ţară nu sunt suficienți pentru a acoperi 
plăţile pe care străinii trebuie să le facă către agenţii economici din țară. Străinii trebuie 
fie să se împrumute de la sectorul privat din ţară, fie să vândă sectorului privat din țară 
anumite active, cum ar fi pământ, întreprinderi, acțiuni sau obligaţiuni. Pentru a finanța 
aceste achiziții, se utilizează o parte din economisirile sectorului privat al ţării. Din 
contră, când exportul net este negativ, banii încasaţi de agenţii economici din țară nu 
sunt suficienți pentru a acoperi plăţile către agenții economici străini. Pentru a acoperi 
acest exces de plăţi, agenţii economici din țară trebuie să se împrumute de la străini sau 
să vândă acestora anumite active. În acest caz, străinii utilizează o parte din 
economisirile lor pentru a achiziționa aceste active. 

Înțelegerea identităţii de utilizare a economisirilor private este un prim pas spre analiza 
unor probleme macroeconomice mai complicate. Dacă, de exemplu, investiţiile sunt egale 
cu economisirile private, atunci deficitul guvernamental trebuie să fie egal și de semn opus 
cu exportul net. Dacă economisirile private sunt mai mici decât investiţiile, iar deficitul 
bugetar este important, exportul net trebuie să fie negativ. 


Relaţia dintre economisiri şi avuţie 


Economisirile reprezintă o variabilă economică cheie deoarece este strâns legată de rata 
acumulării de avuţie. Avuţia națională constă în activele, posesiunile de populaţie din care 
se scad datoriile, pasivele. O altă modalitate de a defini avuţia națională este aceea de 
însuma avuţia tuturor rezidenţilor ţării. Avuţia naţională cuprinde două componente: 
activele fizice interne, cum ar fi pământul și bunurile de capital, respectiv activele nete din 
străinătate deținute. Activele nete din străinătate sunt egale cu activele din străinătate 
deținute de rezidenţi, din care se scad activele interne, fizice sau financiare, deținute de 
străini. Activele nete din străinătate sunt parte a avuţiei naționale deoarece ele reprezintă 
drepturi ale rezidenţilor asupra străinilor neacoperite cu drepturi ale străinilor asupra 
economiei naționale. Activele financiare interne deținute de rezidenți nu sunt parte a 
economiei naționale deoarece valoarea oricărui astfel de activ este acoperită de o datorie 
internă similară. De exemplu, un depozit bancar deţinut de un român la Banca Comercială 
Română, este un activ pentru deţinătorul său, dar reprezintă în același timp, o datorie 
pentru bancă. El nu constituie o componentă a avuţiei naționale a României. Din contră, un 
depozit bancar deținut de un român la o bancă din Elveţia este o parte a avuţiei naţionale a 
României deoarece nu este acoperit de o datorie internă. 

Avuţia națională se poate modifica în timp în două moduri. O primă modalitate o 
reprezintă modificarea valorii activelor. Astfel, de exemplu, creșterea valorii terenurilor 
determină creșterea avuției naționale. Din contră, uzura care afectează capitalul fix și care 
duce la o scădere a valorii bunurilor de capital, determină o scădere a avuţiei naționale. 

A doua cale de modificare a avuţiei naţionale o reprezintă economisirile. În decursul 
unei perioade de timp, dacă toate celelalte rămân neschimbate, orice leu economisit adaugă 
un leu la avuţia naţională. Acest lucru se poate observa din relaţia de calcul a economisirilor 
naționale: 


S= Sprv + Suv = I + CC 


Această ecuaţie arată că economisirile naţionale au două utilizări: 

- pentru creșterea stocului de active fizice interne, prin investiţii, / 

- pentru creșterea cantităţii de active străine deținute, prin achiziționare acestora cu o 
sumă egală cu mărimea exportului net (£x - /m) (o mărime mai exactă a capacității unei 
țări de a achiziționa active străine o reprezintă soldul contului curent). 

În acest fel, creşterea economisirilor naţionale determină creşterea avuţiei naționale. Cu cât 

economisirile private sunt mai mari iar deficitul bugetar este mai redus, cu atât rata de 

creştere a avuţiei naționale este mai mare. 

Economisirile reprezintă o variabilă care descrie un flux de alimentare a avuţiei. Avuţia 
este o variabilă care descrie stocul de active deţinute. Deosebirea dintre variabilele care 
descriu un flux și cele care descriu un stoc este dată de faptul că variabilele din prima 

categorie sunt măsurate pe unitatea de timp, iar cele din cea de-a doua categorie sunt 
măsurate la un anumit moment de timp. Printre variabilele flux se pot menţiona investițiile, 
consumul privat, consumul public de bunuri și servicii, taxele etc. Variabile stoc includ 
cantitatea de bani din contul personal la 31 decembrie 2014, numărul de acțiuni deținute de 
o persoana la o firmă la data de 1 martie 2015, numărul de autoturisme deținute de o 
familie la data de 1 august 2014 etc. 

În multe aplicaţii, o variabilă flux este o rată de modificare a unei variabile stoc. Un 
exemplu clasic este cel al unui bazin de apă alimentat cu apa de la un izvor. Cantitatea de 
apă existentă la un moment dat în bazin este o variabilă stoc, în timp ce apa care vine de la 
izvor şi alimentează bazinul este o variabilă flux. În acest caz, variabila flux este rata de 
schimbare a variabilei stoc. 


Ştiinţa economică 


Știința care are ca obiect de studiu economia se numește economie politică, prescurtat, 
economia. Astfel, în limba română, cuvântul economia se referă atât la economie, ca 
modalitate de producţie, distribuţie și consum, cât și la știința care studiază economia, 
ştiinţa economică. În limba engleză, denumirea științei economice este Fconomics, iar în 
limba franceză, Economie politique. Pentru a se elimina orice confuzie, în cele ce urmează 
se va utiliza denumirea completă a științei economice, respectiv economia politică. 

Economia este o ştiinţă cu o istorie îndelungată. Începuturile procesului de formare a 
științei economice trebuie căutate foarte departe în timp, la începuturile existenței umane, 
omul fiind obligat dintotdeauna să gândească economic, adică să gândească la modalităţile 
de acperire a trebuinţelor sale. Dar nașterea științei economice, afirmarea și acceptarea sa 
ca știință distinctă de celelalte științe, s-a produs mult mai târziu, la începuturile epocii 
moderne. Primul care a folosit termenul de economie politică a fost economistul francez 
Antoin de Montchrestien care, în anul 1615, a publicat lucrarea 7raif6 de /'6conomie 
politique. Expresia economie politică avea semnificaţia de știință a regulilor după care se 
conduce orașul, cetatea, societatea. Această semnificație este dată de etimologia cuvântului 
economie format din două cuvinte grecești: oihos, care înseamnă casă, și nomos care 
înseamnă ordine, regulă, lege. Termenul de po/itică, atașat cuvântului economie, provine la 
rândul său din grecescul polis, care înseamnă oraș, cetate. Economia politică era, așadar, o 
învățătură despre cum trebuiau administrate bunurile pentru a asigura bunăstarea casei, 
gospodăriei, orașului și societăţii în ansamblul său. 

O contribuţie importantă la nașterea economiei ca știință a avut-o celebrul economist și 
filosof scoțian, Adam Smith. Acesta a publicat în anul 1776 lucrarea An /nquiry into the 
Nature and Causes of the Wealth of Nations. Prescurtată în mod uzual sub denumirea 7he 
Wealth of Nations, lucrarea este considerată prima contribuţie la nașterea economiei ca 
știință, Adam Smith dobândind astfel titlul de părinte al acesteia. Temele referitoare la 


11 


valoare și repartiție, la diviziunea socială a muncii, preţuri, originea și întrebuințarea 
banilor, salariile forței de muncă, profiturile stocului de capital, renta pământului, dar și 
cele referitoare la dezvoltarea economică, politicile comerciale și coloniale ale națiunilor și 
multe altele, analizate de Smith în cartea sa, au devenit treptat, teme majore de studiu în 
aconomie. 

Înaintea lui Adam Smith au existat trei secole pe parcursul cărora au fost emise idei 
economice care se încadrează în curentele de gândire mercantilist sau fiziocrat. Aceste idei 
nu s-au constituit într-o știință, ci mai degrabă erau legate de rezolvarea unor probleme 
concrete cu care oamenii acelor timpuri se confruntau. 

Începând cu Adam Smith, economia a devenit un subiect de cercetare intelectuală și s-a 
transformat treptat, într-o știință complexă. De la Adam Smith și până în prezent, economia 
a parcurs mai multe etape, devenind în prezent una dintre cele mai fascinante științe. Ca o 
recunoaștere a importanţei sale, începând cu anul 1969, Acadmia Regală Suedeză de Științe 
acordă Premiul Nobel pentru Economie. Mulţi tineri din zilele noastre sunt preocupați de 
studiul economiei, unii făcând din aceasta o adevărată pasiune. Unii tineri sunt interesați de 
economie chiar dacă domeniul lor de activitate nu este economia. Principiile analizei 
economice precum și metodele folosite de știința economică sunt folosite în prezent, într-o 
măsură din ce în ce mai mare, în politologie, sociologie, istorie, psihologie și în alte științe 
sociale. Multe fapte istorice, acțiuni politice, comportamente ale claselor sociale, decizii ale 
persoanelor individuale sau ale unor grupuri de interese pot fi explicate printr-un 
raționament economic. 

În spaţiul public, cuvântul economia apare în discuţiile referitoare la nivelul de trai, 
nivelul salariilor, nivelul prețurilor, locurile de muncă, valoarea banilor, cursul de schimb 
etc., cu alte cuvinte, la aproape tot ce ține de existența noastră de zi cu zi. Poate din acest 
motiv, unii oameni consideră că se pricep la economie chiar dacă nu au un fundament 
teoretic solid. Deși multe principii economice țin de manifestarea bunului simț și sunt ușor 
de aplicat de către aproape toată lumea, lipsa fundamentului teoretic al raționamentelor 
este de cele mai multe ori vizibilă și stânjenitoare. Studiul perseverent al economiei poate 
transforma un discurs steril, fară fundament, într-unul riguroas și plin de conținut. 

Dar, cum spune Mark Blaug!, “teoria economică contemporană poartă numele 
problemelor de ieri acum rezolvate, greșelile de ieri acum corectate și nu poate fi întregime 
înțeleasă decât ca o moștenire transmisă din trecut'. Cu alte cuvinte, este important ca 
inițierea în studiul economiei să implice un efort de cunoașterea a istoriei acestei științe. 
Studiul istoriei economiei trebuie să contribuie la mai buna înțelegere a gândirii economice 
prezente. Dar pentru a înţelege mai bine mersul ideilor economice, este importantă 
studierea economiei moderne. Există o condiționare reciprocă între gândirea economică 
prezentă și cea trecută. Istoria gândirii economice este un teren adecvat pentru a răspunde 


1 Mark Blaug, Teoria economică în retrospectivă, Editura Didactică și Pedagogică, București, 1992 

la unele întrebări curente, dar înțelegerea mai profundă a gândirii economice trecute poate 
fi făcută cunoscând mersul ideilor economice contemporane. 

Combinând trecutul cu prezentul, se va putea înțelege progresul teoriei economice, 
dezvoltarea intrumentelor sale analitice, capacitatea sa de a da răspunsuri la situaţiile de 
criză pe care le-a suferit societatea umană, deturnările la care a fost supusă, crizele pe care 
le-a parcurs. 

În prezent, există o anumită criză a teoriei economice, care nu a putut să prevadă actuală 
criză economică, și nu a fost capabilă să ofere soluții viabile de depășire a acesteia. Temele 
care generează discuţii aprinse sunt cele legate de privatizare, globalizare, șomaj, deficite și 
datorii, inflaţie, dar și despre poluare, epuizarea resurselor, criza alimentară, 
supraîncălzirea atmosferei și altele. 


Problema fundamentala a raritatii 


O definiție a economiei, des întâlnită, este următoarea: economia este știința socială 
care studiază modul în care resursele sunt alocate între utilizări alternative pentru a 
satisface nevoile umane!. Alocarea resurselor limitate pentru satisfacerea nevoilor 
nelimitate este evidentă la nivel individual, caracterizând comportamentul de zi cu zi al 
oamenilor. Aproape toți oamenii trebuie să decidă cum folosesc resursele de care dispun 
pentru a-și acoperi cât mai multe dintre nevoi. 

Nevoile umane reprezintă cerinţe ale oamenilor, trebuinţe, determinate de necesitatea 
asigurării condiţiilor de existență sau de îndeplinirea unor dorințe. Dorința unui individ 
pentru un anumit bun, într-o anumită perioadă de timp, nu este infinită, dar ansamblul 
nevoilor umane este nelimitat. În afara nevoilor de bază pentru hrană, îmbrăcăminte și 
locuinţă, care trebuie să fie satisfăcute într-o anumită măsură pentru a asigura existența, 
nevoile decurg și din factori culturali sau sociali. Caracterul ne/imitat al nevoilor decurge 
din caracteristica oamenilor de a nu fi niciodată total satisfăcuţi cu cantitatea şi varietatea 
de bunuri şi servicii de care dispun. 

Resursele reprezintă elementele utilizate pentru a acoperi nevoile. Unele dintre resurse 
se folosesc pentru a produce bunurile și serviciile necesare acoperirii nevoilor, altele se 
folosesc direct pentru satisfacerea nevoilor, fără să mai fie necesară transformarea lor. 
Resursele, în toate situaţiile, sunt /imitate deoarece există în cantități finite pe planeta 
noastră. Caracterul limitat al resurselor impune folosirea lor raţională. Unele dintre resurse 
se pot recupera și refolosi, dar multe resurse importante pentru existența umană se 
consumă și nu mai pot fi recuperate. Există și resurse care se pot regenera, în măsura în 
care se asigură un consum rațional al acestora, care să le permită regenerarea. 


1 J.P. Gould, C.E. Ferguson, Theorie Micro&conomique, Economica, Paris, 1990 

Activitatea economică este activitatea în cadrul căreia, folosind resursele, se produc 
bunuri destinate satisfacerii nevoilor. Bunurile produse în cadrul activității economice, 
denumite bunuri economice, care implică consumul unor resurse, sunt obținute și folosite 
de acei oameni care pot plăti prețul acestora. Deși aceste bunuri sunt dorite de oameni, nu 
toți le pot obţine, adică nu toți pot plăti preţul acestora. Alfel spus, bunurile economice nu 
sunt pe măsura nevoilor sau dorințelor oamenilor. Bunurile care nu sunt pe măsura 
nevoilor sunt denumite rare sau economice. Raritatea este o caracteristică a majorității 
bunurilor folosite de oameni pentru a acoperi nevoile. 

O altă categorie de bunuri o constituie bunurile /ibere Acestea sunt daruri ale naturii și 
există în cantități ce depășesc nevoile oamenilor. Accesul la aceste bunuri este liber, fără să 
implice plata unui preţ. Oricine poate utiliza, de exemplu, lumina solară, fără să plătească un 
preț pentru aceasta. La munte, de exemplu, apa de izvor poate fi un bun liber, atât timp cât 
pentru folosirea sa nu este necesară plata unui preţ. 

Folosirea bunurilor libere trebuie făcută cu multă atenţie, fără execese sau abuzuri. Dacă 
cineva obţine dreptul, de exemplu, să capteze toată apa dintr-un izvor de la munte și să o 
folosească numai pentru nevoile sale, caracterul liber al apei acelui izvor se pierde. Pot fi 
afectate fauna și flora care depind de apa acestui izvor. Se cunosc cazurile construirii unor 
baraje, devirii cursurilor unor râuri, tăierii unor pădurilor și schimbării destinaţiei unor 
terenuri, care au determinat adevărate dezastre econogice, cu consecințe incalculabile 
asupra condiţiilor de viață de pe planeta noastră. 

Pe de altă parte, atât timp cât nu se cere plata unui preț pentru folosirea unui bun, 
oamenii au tendința de a folosi excesiv acel bun, sau de a nu manifesta grijă pentru folosirea 
sa. Chiar dacă nu se plătește pentru folosirea unei resurse libere, trebuie reținut faptul că 
folosirea oricărei resurse implică costuri. De exemplu, aerul, atmosfera terestră, reprezintă 
o resursă liberă, care poate satisface toate nevoile. Folosirea altor resurse pentru a produce 
bunuri care implică consumul sau poluarea atmosferei trebuie analizată cu multă atenție. 
Producerea unor cantități mai mari de oțel, de exemplu, va duce la creșterea numărului de 
autoturisme produse dar va determina și creșterea gradului de poluare. Procesele 
industriale prin care se produce oţelul sunt poluante. Folosirea autoturismelor la rândul lor 
implică consumul unor cantități mai mari de combustibil ceea ce determină, de asemenea, 
creșterea gradului de poluare a atmosferei. Vor fi necesare alte resurse pentru a produce 
acele bunuri destinate diminuării gradului de poluare (catalizatoare, de exemplu). 
Producerea acelor bunuri poate fi, de asemenea, poluantă. Observaţia conform căreia 
folosirea oricărei resurse implică costuri exprimă un principiu fundamental în economie. 

Raritatea reprezintă insuficiența bunurilor economice în raport cu nevoile oamenilor. 
Pentru producerea bunurilor economice sau rare trebuiesc alocate resurse. Cele mai multe 
resurse au utilizări alternative. A/ocarea resurselor reprezintă procesul prin care acestea 
sunt împărțite și folosite pentru producerea diferitelor bunuri și servicii. Alocarea optimă a 
resurselor reprezintă obţinerea celui mai înalt nivel de acoperire a nevoilor umane cu 
resursele disponibile, adică obţinerea acelor bunuri care satisfac nevoile oamenilor în cel 

mai ridicat grad posibil. În ceea ce priveşte resursele abundente, adică libere, acestea nu 
trebuie alocate deoarece sunt disponibile în cantități așa de mari încât toate nevoile pot fi 
satisfăcute. Chiar și în aceste cazuri este nevoie de o decizie cu privire la repartizarea 
resurselor pentru producerea acelor bunuri care implică consumul sau poluarea apei sau a 
aerului. 

Problema economică fundamentală a rarității exprimă situaţia care rezultă din faptul că 
există o insuficientă cantitate de resurse pentru a produce toate bunurile dorite de oameni. 
Problema economică fundamentală a rarităţii apare deoarece resursele sunt limitate, 
cantitățile disponibile fiind finite, în timp ce nevoile oamenilor sunt nelimitate, mereu în 
creștere, diversificare, multiplicare. 

Pentru că resursele sunt limitate iar nevoile nelimitate, se impune alocarea resurselor 
astfel încât să fie acoperite cât mai multe nevoi. Economia se interesează de deciziile de 
alocare a resurselor luate de indivizi, gospodării, întreprinderi și alți agenți economici și, la 
un nivel mai larg, de deciziile de alocare a resurselor luate de societate în ansamblul său. 
Economiștii admit că, cel mai adesea, consumatorii caută să își maximizeze satisfacția, 
utilitatea, iar vânzătorii caută să-și maximizeze profitul. Astfel definite, obiectivele agenţilor 
economici furnizează un cadru de referință ce permite analiza sistematică a 
comportamentului economic individual. 


Factorii de productie 


Cele mai multe bunuri dorite de oameni sunt obținute în procesul de producție. Bunurile sunt 
obiecte fizice, în timp ce serviciile sunt activități prin intermediul cărora se satisfac anumite 
nevoi. Bunurile și serviciile vor fi referite în continuare sub denumirea generică de bunuri. Acele 
resurse atrase și consumate în procesul de produce a bunurilor reprezintă factorii de producție. 
Factorii de producţie se împart în patru grupe: munca, capitalul, pământul și întreprinzătorul. 

Munca, ca factor de producție, se referă la resursele umane folosite pentru a produce bunuri şi 
servicii. Factorul muncă se referă la timpul de muncă sau efortul de muncă depus în procesul de 
producere a bunurilor. Munca include efortul fizic și mental pe care oamenii îl fac în procesul de 
producție. Munca are rol hotărâtor în activitatea de producție, fiind factorul care crează, pune în 
mişcare, combină, perfecționează ceilalți factori de producție. Factorul de producție muncă nu 
este omogen, oamenii implicaţi în activitatea de producţie având calificări, abilități, experiență, 
putere de muncă diferite. Calitatea factorului muncă depinde de capitalul uman. Capitalul uman 
constă în stocul de cunoștiințe, deprinderi și experienţă pe care populaţia îl obţine în procesul de 
educaţie, în cursurile de pregătire la locul de muncă, în activitățile desfăşurate de-a lungul vieții. 
Pentru munca depusă, oamenii obțin un venit. Venitul care revine factorului muncă se numește 
salariu. 

Capitalul, ca factor de producție, cuprinde bunurile obţinute prin muncă şi utilizate în 
producţie pentru obținerea altor bunuri şi servicii. Acest factor se mai numește și capital tehnic, 
pentru a face mai uşor distincția de capitalul financiar. Capitalul tehnic cuprinde două categorii 

de bunuri: capitalul fix şi capitalul circulant. Capitalul fix cuprinde acele bunuri de capital tehnic 
care sunt folosite cel puţin un an în procesul de producție, participând la mai multe cicluri de 
producție. Aici se includ mașinile, utilajele, clădirile în care se desfăşoară activităţile productive 
şi altele. Capitalul fix suferă un proces de uzură, fizică sau morală. Cheltuielile cu capitalul fix se 
includ în costuri pe măsura consumului acestui capital, procesul de recuperare treptată fiind 
denumit amortizare. Capitalul circulant cuprinde acele bunuri care se consumă în cadrul 
procesului de producție, trebuind înlocuite la fiercare ciclu de producţie. Aici se includ materiile 
prime, materialele, combustibilul, energia şi altele. Finanţarea achiziţionării şi construirii acestui 
factor se poate face folosind resurse financiare proprii sau împrumutate. Forma de venit care 
revine celor care asigură finanţarea achiziţionării acestui factor este denumită dobândă. 

Pământul, ca factor de producţie, cuprinde resurse naturale folosite pentru a produce bunuri şi 
servicii: pământul propriu-zis, mineralele şi factorii nutritivi din sol, apa, vegetaţia de suprafaţă, 
aerul etc. Uneori acest factor este denumit natura, reflectând faptul că elementele componente ale 
acestui factor de producţie sunt oferite de natură. Forma de venit care revine acestui factor este 
denumită rentă. În această categorie se încadrează alte forme de venit precum chiria sau 
drepturile de autor. 

Întreprinzătorul este un tip special de resurse umane care îşi asumă riscul combinării şi 
utilizării celorlalţi factori în producția de bunuri şi servicii. Deşi întreprinzătorul poate fi 
considerat ca o componentă a factorului de producție muncă, includerea sa într-o categorie 
distinctă de factori de producţie serveşte într-o măsură mai mare obiectivelor analizei economice. 
Acestui factor de producţie îi revine forma de venit denumită profit. 


Microeconomia si Macroeconomia 


Două întrebări sunt esențiale pentru a pune în evidență scopul economiei cum 
determină agenții economici ce bunuri produc, cum, cât și pentru cine? și ce alegeri trebuie 
făcute de către agenții economici astfel încât, urmărind satisfacerea intereselor individuale 
să se promoveze interesul social? Răspunsul la aceste două întrebări împarte economia 
politică în două părți: microeconomia și macroeconomia. 

Ce bunuri trebuie produse, în ce cantitate, în ce mod și cui îi sunt destinate sunt 
întrebări la care orice agent economic trebuie să dea un răspuns. Răspunsurile agenților 
economici la aceste întrebări sunt foarte diferite. Deciziile se iau la nivel individual și sunt în 
corelație directă cu rezultatele obţinute. Analiza comportamentului economic individual 
este obiectul de studiu al acelei părți a economiei denumită Microeconomie. Așa cum 
sugerează numele, în acestă parte a economiei sunt analizate problemele punctuale ale 
activității agenţilor economici, cum ar fi stabilirea nivelului producție, alegerea factorilor de 
producţie, combinarea acestora, dar și întrebări privind modalitatea de formare a preţului, 
calcularea costurilor, determinarea profitului, determinarea gradului de rentabiltate și 
altele. Rezultatele depind de cantitatea de muncă depusă de angajaţii firmei, de modul de 

organizare a muncii în cadrul firmei, de integritatea și cinstea angajaților, de loialitatea lor 
față de firmă. 

Ca exemplu, prezentăm câteva principii de afaceri ale unei firme, așa cum sunt ele 
redate de G. Akerlof și R Krantont: 1. interese/e clienților au întotdeauna prioritate. Dacă 
clienţii sunt bine serviţi, și firma are succes; 2. angajaţii trebuie să se consacre muncii În 
echipă, inovării și respectării stricte a regulilor; 3. integritatea și cinstea sunt temelia 
afacerilor firmei. Angajaţii firmei trebuie să respecte cele mai înalte standarde etice în tot 
ceea ce fac, atât în munca pe care o îndeplinesc în cadrul firmei, cât și în viața lor personală; 
4. angajaţii trebuie să se identifice cu firma, ale cărei valori le susțin, atât în vieţile lor 
profesionale, cât și în cele personale. Crezul lor este loialitatea absolută față de firma în care 
lucrează. 

Microeconomia are ca obiect de studiu activitatea firmelor privite ca unităţi de luare a 
deciziilor, comportamentul lor în imediata interacțiune cu mediul economic și social, 
condiţiile în care se desfășoară schimbul, precum și modul în care activitatea acestora poate 
fi sprijinită și stimulată. 

Analiza comportamentului economic al fiecărui agent economic trebuie făcută prin 
raportare la obiectivul creșterii bunăstării colective. Activitatea unui agent economic este 
eficientă numai în măsura în care satisfacerea interselor proprii nu contravine intersului 
social. Pentru aceasta, fiecare faţetă a comportamentului individual trebuie raportată la 
bunăstarea colectivă. Preocuparea pentru bunăstarea colectivă s-a impus cu acuitate încă 
de la nașterea economiei ca ştiinţă. Încă de pe atunci s-a ridicat întrebarea: care este calea 
spre prosperitate a unei societăți? Se poate spune că preocuparea de a da răspuns la această 
întrebare a permis economiei să devină o știință. Cum poate comportamentul de 
maximizare a bunăstării fiecărui agent economic să conducă în final la maximizarea 
bunăstării societății în ansamblul său? Adam Smith a propus un răspuns la această 
întrebare, formulând un principiu cunoscut sub denumirea de „principiul mâinii invizibile”, 
pe care îl vom dezvolta într-un capitol următor. Pentru Adam Smith, fiecare individ, 
urmărind să-și maximizeze propria bunăstare, este inevitabil condus, ca de o mână 
invizibilă, să urmeze un sir de acțiuni care sunt benefice pentru întreaga societate. 
Principiul mâinii invizibile este fundamental pentru înțelegerea modului de funcționare a 
societății în ansamblul său. 

Partea economiei care studiază bunăstarea colectivă, adică sistemul economic în 
ansamblul său, este denumită Macroeconomie. Macroeconomia operează cu modele în care 
se utilizează pe scară largă variabilele economice ale căror valori sunt calculate ca mărimi 
medii sau agregate. Problemele globale, de natură economică, care reprezintă obiectul de 
studiu al macroeconomiei sunt: creşterea economică pe termen lung, fluctuațiile ciclice, 


1 Akerlof G., Kranton R., Economia identităţii: cum identitatea ne influențează munca, salariile și bunăstarea, Ed. 
Publica, 2011, pag.11-12 

șomajul și inflaţia, relațiile economice externe și politicile prin care activitatea economică 
de ansamblu poate fi stimulată. 

Separarea între microeconomie și macroeconomie este oarecum forțată, multe situații 
economice prezentând atât aspecte microeconomice cât și aspecte macroeconomice. De 
exemplu, nivelul total al investiţiilor firmelor în echipamente și utilaje noi, care este o 
decizie ce se ia la nivel microeconomic, determină creșterea economică, care este o temă 
macroeconomică. Microeconomia și macroeconomia au multe idei de bază și metode 
comune, diferența dintre acestea fiind nivelul la care economia este studiată. 
Macroeconomia ignoră fina distincţie care există între dintre diferite categorii de bunuri, 
firme și piețe, concentrându-se pe studiul unor mărimi economice agregate. Microeconomia 
este interesată de motivațiile consumatorilor de a cumpăra un anumit bun, de exemplu 
autoturisme, de motivațiile vânzătorilor de a produce și vinde bunul respectiv, de condiţiile 
de piață în care are loc vânzarea - cumpărarea, de modul de formare a prețului etc. 
Macroeconomia este interesată de cheltuielile totale de consum din economie, de producția 
totală de bunuri și servicii finale din interiorul ţării, de investitiile totale etc. Nivelul de 
agregare al indicatorilor economici folosiţi este caracteristica esenţială care diferenţiază 
microeconomia de macroeoconomie. 


Modele economice 


Lumea reală este, în mod obișnuit, punctul de plecare al construirii oricărui model 
economic. Un model este necesar pentru a rezolva o problemă particulară sau pur și simplu, 
pentru a satisface dorința de a înțelege un proces sau fenomen economic. Complexitatea 
lumii reale este așa de mare încât este imposibil de a lua în considerare toate aspectele 
acesteia, de a pune în evidenţă factorii care o determină și efectele pe care aceștia le 
generează. 

De exemplu, ce răspuns se poate da la întrebarea: reducerea numărului de elevi din 
clasele de la învățământul primar îmbunătățește nivelul de educație al acestora? 
Învățământul primar are diferite obiective cum ar fi dezvoltarea abilităților sociale, dar 
pentru mulți părinți și educatori cel mai important obiectiv este dobândirea cunoștiinţelor 
de bază: citirea, scrierea, bazele calculului matematic. Dacă numărul de copii din clasă se 
reduce, se apreciază că fiecare elev va primi din partea dascălului său mai multă atenţie, se 
vor reduce întreruperile procesului educațional, cunoștințele dobândite vor fi mai solide și 
gradul de educaţie se va îmbunătăți. Dar vor apărea, în mod sigur, aceste efecte? Va acorda 
dascălul mai multă atenţie fiecărui elev dintr-o clasă cu mai puţini elevi? Mulți dascăli sunt 
nemulțumiți de salariile pe care le au. Depinde atenţia acordată de dascăl de numărul de 
copii din clasă sau de alți factori, cum ar fi salariul pe care-l primește, vârsta, starea de 
sănătate, regulile specifice școlii etc. 

Reducerea numărului de copii din clasă este, pe de altă parte, costisitoare. Vor trebui 
angajați mai mulţi dascăli, vor fi necesare mai multe săli de clasă. Creșterea cheltuielilor cu 

educaţia poate determina diminuarea altor cheltuieli, ca de exemplu cheltuielile pentru 
protecția socială. Este necesară, de aceea, cântărirea cu multă atenţie a efectelor și a 
eforturilor. Cât de mult se îmbunătățește nivelul de educaţie al copiilor și cum poate fi 
măsurată această îmbunătăţire? Cât de mari sunt costurile implicare de reducerea 
numărului de elevi din clasă? Acestea trebuie să aibă o măsură cantitativă precisă pentru a 
putea lua o decizie corectă. Deși sensul comun al experienţei de zi cu zi ne sugerează că 
reducerea numărului de copii din clasă îmbunătățește nivelul de educație în învățământul 
primar, acesta nu ne furnizează o măsură cantitătivă a acestei îmbunătățiri. Pentru a da un 
răspuns fundamentat, trebuie examinate datele empirice cu privire la eficiența procesului 
de educație în învățământul primar. 

Se poate proceda la un experiment: constituirea unor clase cu un număr mare de elevi și 
a altora cu un număr mic de elevi și compararea rezultatelor obținute de elevii acestor 
clase. Înscrierea elevilor într-un tip de clasă trebuie să se facă în mod aleator: de exemplu, 
fiecare al treilea elev care intră pentru prima dată în școală este înscris într-o clasă 
restrânsă. Ceilalți sunt înscriși într-o clasă normală. Caracterul aleator al repartizării 
copiilor în clasă este necesar pentru a evita înscrierea într-un tip de clasă doar a unui 
anumit tip de elevi: cu părinți bogaţi, cu meditator acasă, cu o capacitate intelectuală mai 
mare. Pe de altă parte, trebuie să fim conștienți că eficiența educaţiei depinde în mod 
esențial de calitatea dascălului, de modul în care acesta implică în educarea elevilor, 
indiferent de numărul de copii din clasă. De aceea, și dascălii vor trebui repartizați aleator la 
diferitele tipuri de clase. Păstrarea caracterului aleator este esențială pentru calitatea 
rezultatelor obţinute. 

Un astfel de experiment poate fi considerat neetic. Dacă se dovedește că reducerea 
numărului de elevi din clasă este cu adevărat eficientă din punctul de vedere al gradului de 
educație, elevii înscrisi în clasele normale vor fi dezavantajaţi. Ei nu vor beneficia de același 
nivel al educației pe care l-au primit elevii înscriși în clasele restrânse și aceasta ar putea 
afecta iremediabil performanțele lor viitoare. Din acest motiv, datele folosite pentru 
evaluarea eficienței trebuie să fie date observate, nu rezultate în urma unui experiment. 
Experimentele în domeniul economic, dar și în cel social, au de multe ori acest neajuns: 
determină apariția unor situații recunoscute ca fiind în afara principiilor etice sau morale. 

Din prezentarea anterioară se poate constata că există mare număr de aspecte care 
trebuie luate în considerare atunci când se impune rezolvarea unei probleme. Unele dintre 
aceste aspecte pot fi neimportante sau neinteresante din punctul de vedere al obiectivelor 
cercetării. Se impune o abstractizare, o simplificare a realității, astfel încât, atenţia să se 
poată concentra asupra atingerii obiectivelor urmărite. Prin abstratizare se omit anumite 
aspecte dar trebuie păstrate cu atenție elementele esenţiale ale realităţii, care prezintă 
interes din punctul de vedere al problemei studiate. În procesul de abstractizare, se emit 
ipoteze. O ipoteză constă într-o predicție, o afirmație în legătură cu realitatea, o fixare a 
unor condiţii sau a valorilor unor variabile economice. Dacă ipoteza a fost testată de mai 
multe ori și concordă cu realitatea, devine un principiu. Unele dintre principii, de exemplu, 

se referă la modul în care oamenii iau decizii. Chiar dacă oamenii sunt diferiţi, anumite 
aspecte ale comportamentului lor sunt comune și pot fi formulate sub forma unor principii. 
Câteva dintre aceste principii sunt prezentate în capitolul următor. 

O construcție bazată pe un set de ipoteze prin care se abstractizează și se simplifică 
lumea reală, reținându-se ceea ce se consideră important și interesant pentru problema 
studiată reprezintă un model Un model permite studierea anumitor aspecte ale realității, 
cele considerate importante dintr-un anumit punct de vedere, ignorând aspectele 
considerate neesențiale. Un model este o simplificare a realității pe care o descrie. 

Punctul de plecare în eleborarea unui model îl constituie lumea reală. Printr-un proces 
de abstractizare, se reduce complexitatea acesteia la proporții rezonabile. Rezultatul este o 
abstracție teoretică care se presupune că poate explica, în esenţa sa, fenomenul observat. 
Prin deducție, se ajunge la concluzii asupra lumii reale. 

Pentru a cerceta lumea reală sau pentru a o analiza, economistul utilizează mijloace în 
întregime teoretice. Prima etapă este cea a abstractizării, a simplificării, care permite 
obţinerea unui model logic. Modelul abstract poate fi constituit dintr-un număr de aserțiuni, 
ipoteze, de ecuații sau relații matematice în care variabilele sunt mărimi economice. A doua 
etapă necesită utilizarea unor date, a unor informaţii, obținute prin observare, pe baza 
cărora se fundamentează concluziile logice ale modelului. Calitatea datelor este 
fundamentală pentru calitatea rezultatelor obţinute. Extrăgând esența din aceste date, pe 
baza unui raționament logic, se ajunge la concluzii abstracte, logice cu privire la lumea 
reală. Ultima etapă este cea a revenirii la lumea reală printr-o interpretare teoretică a 
rezultatelor obţinute. Se verifică în acest fel dacă modelul este valid, dacă predicțiile sale 
corespund cu realitatea. În cazul în care acest lucru nu se întâmplă, se reia construirea 
modelului formulând alte ipoteze sau alte aserțiuni. 

Există și o altă cale de a ajunge la concluzii asupra lumii reale, cea a experimentării și 
interpretării statistice a rezultatelor. Aceasta implică proiectarea experimentlui, 
înregistrarea datelor relevante și prelucrarea acestora, interpretarea statistică și 
econometrică și determinarea relaţiilor cauzale dintre diferite mărimi economice. Așa cum 
s-a arătat mai sus, această cale se poate dovedi imposibil de aplicat în economie, 
costisitoare și neetică. Totuși, posibilitățile de experimentare s-au multiplicat foarte mult 
odată cu apariția și răspândirea calculatoarelor personale, unele dintre experimente 
putându-se desfășura în mediul virtual. 

Există o mare diversitate de modele economice. Folosirea lor depinde de obiectivul 
urmărit în cadrul studiului. Modelele utilizate în microeconomie sunt destinate studierii 
comportamentului individual al agenţilor economici, explicării acțiunilor acestora, a 
motivaţiilor care stau la baza acestor acţiuni, a deciziilor firmelor concurente, a 
mecanismului de adaptare a agenţilor economici la mediul economic, social, politic etc. 
Studiul microeconomiei reprezintă o continuă folosire a unor modele existente sau 
construirea altora noi. În mare măsură, microeconomia se ocupă cu elaborarea unor modele 

care să permită studiul comportamentului individual al agenţilor economici. Un model 
reprezintă o punte între gândirea oamenilor și realitatea economică. 


Teoria economica pozitiva si teoria economica normativa 


Procesul de construire și testare a modelelor crează teoriile economice. Teoria 
economică este o generalizare a ceea ce gândim și întelegem cu privire la alegerile 
economice pe care oamenii le fac, la performanţele obținute de oameni în industrie, 
agricultură și în întreaga economie. Unele teorii încearcă să explice felul în care 
funcționează economia, altele încearcă să stabilească modul în care ar trebui să funcționeze 
economia. 

Teoria care încearcă să explice felul în care funcționează economia este denumită teorie 
economică pozitivă. În cadrul său sunt analizate consecinţele economice ale unei politici 
economice, sunt evidenţiațţi factorii de influenţă și efectele acțiunii acestora, sunt prezentate 
corelațiile între mărimile economice sau interdependenţele între acestea. Sunt formulate 
enunțuri ce pot fi verificate prin fapte. Economiștii pozitiviști susțin că știința economică, ca 
doctrină, nu cuprinde și nu ar trebui să cuprindă enunțuri care să reprezinte judecăţi de 
valoare, de exemplu, enunţuri de forma „așa este bine/rău”. În acest sens, rolul 
economistului este acela de a pune în evidenţă aspectele realităţii, de a identifica legăturile 
dintre mărimile economice și de a formula ipoteze cu privire la evoluţia lor viitoare. Decizia 
cu privire la ce este bine/rău și ce cale trebuie urmată, aparține managementului, fie el la 
nivel microeconomic sau la nivel macroeconomic. 

De exemplu, dacă unui economist i se cere să analizeze efectele economice ale creșterii 
cu 5% a impozitului pe venit, răspunsul implică o abordare pozitivă. Prezentarea 
rezultatelor analizei nu înseamnă luarea deciziilor. Din acest punct de vedere, rolul teoriei 
economice este acela de a pune în evidenţă, într-un mod din ce în ce mai amănunțit, toate 
aspectele realității economice, toate alternativele posibile, fără să stabilească care dintre 
acestea sunt dezirabile. 

Teoria care stabileşte felul în care economia ar trebui să funcționeze este denumită 
teorie economică normativă. În cadrul său, sunt formulate judecăți de valoare. Se încearcă 
să determine dacă o anumită politică ar trebui să fie utilizată. Rolul economistului nu este 
doar acela de a indica alternativele, ci și de a preciza care dintre acestea este cea mai 
bună /rea. Economia normativă implică o judecată de valoare care are fundamente în afara 
economiei: convingeri etice, morale, politice, religioase etc. Când, de exemplu, un economist 
este întrebat dacă impozitul pe venit ar trebui să crească cu 5%, răspunsul implică o 
abordare normativă. Dacă orientarea sa politică este social-democrată, răspunsul ar putea fi 
afirmativ, dar dacă este liberală, răspunsul ar putea fi negativ. 

Economiștii agrează, în general, abordarea pozitivă, care crează posibilitatea aprecierii 
unitare a consecinţelor unor măsuri de politică economică. Pe de altă parte, aproape toți 

economiștii formulează opinii, fac judecăți de valoare. Abordarea pozitivă pare să nu mai 
aibă adepţi printre economiștii actuali. Adepții abordării normative susțin că anumite 
concepte economice, cum ar fi cel de eficiență, nu au nici un înțeles în lipsa definirii ideii de 
„cea mai bună alocare a resurselor”, care este o chestiune normativă. Pozitivismul în sine, ca 
doctrină, necesită o judecată normativă a aserțiunii că „nu trebuie făcute judecăţi de 
valoare”. 

Există dezacorduri în cadrul teoriei pozitive, în funcție de modul de a înțelege și 
interpreta faptele și actele economice. Acestea par să fie mai importante decât cele dintre 
teoria pozitivă și cea normativă. Există mai multe școli de gândire, fiecare având o 
perspectivă diferită asupra economiei. Menţionăm aici școala clasică și școala keynesistă, 
care deși au o abordare pozitivă, diferă prin modul de a formula ipotezele și prin concluziile 
obținute. 

Modelul cererii şi ofertei 


Deși oamenii sunt foarte diferiți, multe aspecte ale comportamentului lor sunt 
comune: aproape toţi doresc o locuinţă, un loc de muncă, un venit cât mai mare, o familie 
unită etc. Oamenii care intră într-un magazin doresc să cumpere bunuri sau cel puțin se 
informează cu privire la caracteristicile acestora, cei care așteaptă într-o stație de troleibuz 
doresc să se deplaseze în altă parte a orașului, toți copii merg la școală, turiștii care vizitează 
orașul doresc să cunoască istoria și cultura acestuia etc. 

Modelul cererii și ofertei descrie felul în care cumpărătorii și vânzătorii acționează în 
cadrul pieţei, reliefând aspectele comune ale comportamentului acestora. Acest model preia 
aspectele esenţiale ale realității pieţelor, cum ar fi modul de manifestare a cererii și ofertei, 
modul de formare a prețului, modul în care poate apărea pe piaţă un deficit sau un excedent, 
efectul taxelor și stimulentelor și altele. Alte aspecte, cum ar fi modul de prezentare a mărfii, 
de informare a cumpărătorului, de negociere a prețului, posibilitățile de păcălire a 
cumpărătorului sau evitarea plăţii taxelor, sunt ignorate de către acest model. Aceasta se 
întâmplă deoarece scopul modelului este acela de a descrie esenţa relaţiilor de piaţă, 
principiile fundamentale ale comunicării dintre vânzători și cumpărători, mecanismul intim 
al formării prețurilor, adică elemente comune tuturor piețelor, indiferent de specificul 
acestora. Arta construirii unui model economic constă în a prelua din realitate ceea ce este 
interesant și important, a surprinde esenţa unui fenomen, a formula în termeni formali 
relaţiile dintre mărimile economice și de a intui existenţa unor noi relaţii între acestea. 

Noţiunile introduse în acest capitol constituie elemente fundamentale pentru studiul 
microeconomiei. Metodele și tehnicile analizei economice, în special statica comparativă și 
utilizarea diagramelor, sunt folosite în mod extensiv, însoțite de multe aplicații. Deși sunt 
simple, noțiunile referitoare la funcționarea pieței au mare importanță pentru înțelegerea 
modului în care funcționează economia. Prin parcurgerea cu atenţie a acestui capitol se 
poate înțelege felul în care se formează prețurile, factorii care le determină, ce determină 
surplusul sau deficitul pe o piață, ce efecte au taxele și cum afectează acestea eficiență 
pieţelor. Ca și în meteorologie, cunoașterea conexiunilor dintre diferitele variabile și a 
sensului lor de evoluție permite formularea unor ipoteze și previziuni realiste cu privire la 
evoluţia viitoare a activității economice. 

Deși noțiunile despre piață sunt prezentate în detaliu, în acest capitol se realizează o 
tratare parţială, inițială, a conceptelor centrale cu privire la piaţă, şi nu una exhaustivă. În 
general, în acest capitol se presupune că piața constă dintr-un număr mare de vânzători și 
consumatori, fiecare dispunând de o informaţie completă, nici unul dintre ei neputând 
exercita o influență semnificativă asupra prețului (mai exact, în acest capitol se presupune 
că pieţele sunt perfect competitive). În capitolele următoare se va proceda la relaxarea 
treptată a acestor ipoteze restrictive, fiecare dintre concepte fiind discutat mult mai detaliat. 


În vorbirea curentă, cuvântul piaţă înseamnă locul unde oamenii cumpără sau vând 
bunuri. De exemplu, piaţa Astra, care este situată în cartierul Astra din Brașov, reprezintă un 
spaţiu în care sunt amenajate puncte de vânzare pentru produse dintre cele mai diverse: 
fructe, legume, lactate, carne, miere etc. Vânzătorii amenajează spațiile de vânzare, prezintă 
bunurile destinate vânzării și afișează preţurile acestora. Cumpărătorii vin la piață, se 
informează cu privire la caracteristicile mărfurilor expuse și cu privire la nivelul prețurilor, 
eventual negociază cu vânzătorii și cumpără diverse bunuri. 

În teoria economică, piaţa are o semnificaţie mai generală. O piaţă constă în orice fel 
de reglementare, facilitate, care permite vânzătorilor și cumpărătorilor să obțină informaţii 
și să facă afaceri unii cu alții. Reglementările sunt regulile care guvernează schimbul din 
cadrul pieței respective. Prin stabilirea unor norme, a unor legi care reglementează schimbul, 
piața apare ca un schimb organizat de bunuri între cumpărători și vânzători. Fără aceste 
reguli, de exemplu, nu ar fi posibile vânzările on-line, comenzile prin telefon sau fax, 
vânzările și cumpărările de acțiuni etc. Regulile după care se desfășoară schimbul, scrise sau 
nescrise, trebuie cunoscute și respectate de toți participanţii la schimb. Prin aceste reguli se 
stabilesc drepturile participanţilor la schimb și modalităţile prin care aceste drepturi sunt 
protejate. 

Trăim într-o lume globală, în care bunurile produse într-o parte a lumii ajung pe piaţă, 
într-un timp scurt, în altă parte a lumii. Datorită dezvoltării transporturilor și comunicațiilor, 
marfa produsă oriunde în lume poate fi oferită pe orice piață. Nevoile consumatorilor din 
orice parte a lumii pot fi satisfăcute cu bunuri produse în acea parte a lumii sau produse 
oriunde altundeva. Concurența a devenit globală, producătorii autohtoni fiind în competiţie 
directă cu cei din lumea întreagă. Cum determină firmele producătoare, situate într-o parte 
a lumii, ce bunuri doresc să cumpere cumpărătorii dintr-o altă parte a lumii și în ce cantități? 
Cum se stabilește nivelul preţului unui bun și ce factori cauzează modificarea sa? Acest 
capitol examinează principiile de bază ale funcționării pieței, incluzând cererea, oferta și 
echilibrul pieţei, analizând modalitățile prin care se pot da răspunsuri la întrebările 
anterioare. 


Cererea 


Dorinţele, aspiraţiile oamenilor sunt nelimitate. Nimeni nu-i oprește pe oameni să își 
dorească bunuri, să aspire la un nivel de trai mai ridicat. Cele mai multe dintre dorințele 
oamenilor însă nu vor fi probabil niciodată satisfăcute, rămânând simple aspirații. Se 
întâmplă acest lucru în principal din cauza lipsei resurselor. De exemplu, noi românii ne 
dorim autostrăzi care să străbată toată țara, de la nord la sud și de la est la vest. Dar este 
evident pentru toată lumea că resursele pe care le avem pentru a construi autostrăzile mult 
visate sunt limitate. Resursele fiind limitate, oamenii trebuie să decidă cu privire la 
modalitatea lor de folosire. Cererea pune în evidență decizia privind dorințele care vor fi 
satisfăcute folosind resursele disponibile. 


Felul în care conceptul cererii este folosit de către economiști diferă de modul de 
folosire în limbajul curent a acestei noţiuni. În definirea conceptului cererii, economiștii 
pleacă de la o premisă fundamentală: cumpărătorii reacționează la stimulente. Unul dintre 
aceste stimulente îl constituie prețul bunului. Pe lângă rolul de stimulare a acțiunii 
cumpărătorilor, prețul are și rol de informare a acestora. 

Nu numai prețul este un determinant al cantităţii pe care consumatorii doresc să o 
cumpere dintr-un anumit bun. Alţi factori care influențează planurile lor de cumpărare sunt: 
venitul disponibil, avuţia sau averea, prețurile altor bunuri, îndeosebi ale bunurilor 
complementare sau substituibile, așteptările sau previziunile pe care le fac, tradiţiile sau 
obiceiurile de consum etc. Cererea depinde de toți acești factori. Funcţia cererii poate fi 
formulată în felul următor: 


Q = f(p,psVa4,T,...) 


unde: p = preţul unitar al bunului respectiv; 
ps = preţul unui substitent al bunului respectiv; 
A = așteptări sau previziuni privind nivelul viitor al preţului bunului respectiv; 
T = tradiţii sau obiceiuri de consm; 


O relație specială există între preț și cantitatea cerută. Studiul cererii presupune, mai 
întâi, analiza acestei relaţii. Sub acest aspect, cererea arată relația dintre preț și cantitatea 
cerută, toți ceilalți factori de influenţă fiind considerați constanți. Această relație poate fi 
pusă în evidenţă la nivel individual, cât și la nivelul pieţei în ansamblul său. 

Funcţia individuală a cererii pentru un bun arată relația dintre cantitatea cerută din 
acel bun de către un anumit consumator și preţul unitar al bunului respectiv. Un consumator 
oarecare are propria sa cerere pentru un bun. Alți consumatori au alte funcții individuale ale 
cererii pentru același bun. Adunând cantităţile individuale cerute de către toţi indivizii, la 
fiecare preţ, se obține funcția cererii pe piață. 


Funcţia cererii pentru un bun la nivelul pieţei în ansamblul său exprimă relația dintre preţul 
și cantitatea totală din acel bun pe care cumpărătorii doresc și pot să o cumpere, într-o 


anumită perioadă de timp, într-un anumit spațiu geografic, toți ceilalți factori de influență 
rămânând nemodificați. 





Cererea se poate specifica (exprima) fie sub forma unui tabel în care sunt înregistrare 
cantitățile pe care cumpărătorii doresc să le achiziționeze la diferite preţuri, fie sub forma 
unei funcții matematice. Prezentarea sub forma unui tabel este utilizată atunci când datele 
disponibile se referă la câteva prețuri. De regulă, astfel de date sunt obținute prin efectuarea 
unui sondaj, întrebând cumpărătorii cât de mult doresc să cumpere, în funcție de preţ. 

















Preţul, p Cantitatea cerută, Q- Punctul pe 
(lei /kg) (tone) curba cererii 
1 12 A 
2 8 B 
3 5 C 
4 4 D 

















Tabelul 1. Cererea pentru mere în Brașov, în luna octombrie 2020 


Preţurile au o evoluție discretă și corespund unor cantități pe care consumatorii 
declară că vor și pot să le cumpere. Practic, o astfel de specificaţie a cererii exprimă planurile 
de cumpărare ale consumatorilor, în funcţie de preţ, ceilalți factori de influenţă fiind 
constanţi. 


Exemplu - cererea pentru mere. Un sondaj efectuat în Brașov, în ultima săptămână a lunii 
septembrie 2020, a pus în evidenţă dorințele brașovenilor de a cumpăra mere în luna 
octombrie 2020. Datele centralizate sunt prezentate în tabelul 1. Tabelul 1 se numește 
specificaţia cererii. Cererea se poate specifica printr-un tabel format din două coloane: una 
în care sunt menționate diferite prețuri și alta în care sunt specificate cantităţile pe care 
cumpărătorii doresc și pot să le cumpere la acele prețuri. Cererea nu se specifică printr-o 
cifră. Nu trebuie confundată cererea, care este o specificaţie cuprinzând un sir de prețuri și 
un sir de cantități, cu cantitatea cerută la un preţ dat, care este o cifră. Cererea este o 
specificaţie, adică un tabel cu două coloane: prețul și cantitatea cerută. 

Figura 1. Curba cererii 


Curba cererii descrie relația dintre cantitatea cerută și preț, ceilalți factori de influență rămânând constanți 


Cantitatea cerută arată planurile de cumpărare ale consumatorilor, în funcție de preţ. 
Cantitatea cerută nu reprezintă cantitatea pe care cumpărătorii deja au cumpărat-o la un 
anumit preț ci cât ar dori ei să cumpere în viitor, la fiecare preț. Din acest motiv, se spune că 
cererea este un concept ex ante, adică este formulată înainte de momentul de desfășurare a 
actului de vânzare-cumpărare. Cantitatea cerută la un anumit preț nu este în mod necesar 
aceeași cu cantitatea care se cumpără efectiv. Cantitatea cerută poate fi mai mare decât 
cantitatea disponibilă de bunuri, astfel încât cantitatea care se cumpără efectiv poate fi mai 
mică decât cantitatea cerută. 

Cantitatea cerută este măsurată prin unități pe perioada de timp examinată. De 
exemplu, cantitatea de mere cerută în luna noiembrie 2020, la prețul de 1 leu/kg este de 12 
tone. Aceasta înseamnă că ansamblul cumpărătorilor din Brașov (persoane individuale, 
restaurante, pensiuni etc.) își exprimă dorinţa de a cumpăra în luna noiembrie o cantitate de 
12 tone de mere. La preţul de 2 lei/kg, cantitatea cerută este de 8 tone etc. 


Curba cererii 


Datele din specificaţia cererii pot fi reprezentate pe un grafic. Prin convenție, prețul 
este reprezentat pe axa verticală iar cantitatea cerută este reprezentată pe axa orizontală. 
Fiecărei perechi de cifre îi corespunde pe grafic un punct. Preţul 1 leu/kg și cantitatea 12 
tone determină punctul A, prețul 2 lei/kg și cantitatea 10 tone determină punctul B etc. Unind 
punctele obținute printr-o curbă se obține curba cererii. Această curbă, reprezentată în 
Figura 1, arată cum se modifică cantitatea cerută când se modifică preţul. Deoarece creșterea 
prețului determină scăderea cantității cerute, curba cererii are o pantă negativă, lucru care 
se poate observa în Figura 2. 


Preţ, p 


p=a+bQ undea>0,b<0 

Figura 2. Panta negativă a curbei cererii 


Curba cererii are o pantă negativă, relația dintre preț și cantitatea cerută, ceteris paribus, fiind una inversă 


Relația dintre preț și cantitatea cerută poate fi prezentată și în formă algebrică, 
printr-o funcție. Formal, funcția cererii poate fi exprimată prin relaţia: 


Q.- = f(p) 


unde Q. este cantitatea cerută, p este preţul unitar iar f reprezintă funcția cererii. Relația de 
mai sus arată cantitatea totală cerută la fiecare preț, adică cantitățile maxime pe care 
cumpărătorii sunt dispuși să le achiziționeze, la fiecare preţ. Preţurile sunt denumite prețuri 
ale cererii şi reprezintă sumele maxime pe care cumpărătorii doresc să le plătească pentru a 
cumpăra o anumită cantitate din bunul respectiv. În această exprimare a funcţiei cererii, 
ceilalți factori de influenţă sunt considerați constanți. 

De multe ori, pentru comoditate și lizibilitate, cererea se exprimă printr-o funcție 
liniară: 


Q.=a+b-p 


unde a > 0 și b< 0 sunt doi parametrii. Cum se poate observa în Figura 2, b reprezintă panta 
curbei cererii, egală cu tangenta unghiului a, iar a reprezintă ordonata la origine sau 
intercept-ul, cum se mai numește uneori. Se poate spune că a reprezintă cantitatea cerută 
când preţul este egal cu zero, dar această interpretare este, evident, falsă. În ceea ce priveşte 
mărimea lui b, se poate constat că cu cât valoarea coeficientului b este mai mică, cu atât curba 
cererii este mai plată, se apropie mai mult de poziția orizontală. Cu cât valoarea coeficientului 
b este mai mare, cu atât curba cererii este mai abruptă, se apropie mai mult de poziţia 
verticală. 


Legea cererii 


Panta negativă a curbei cererii arată o relație inversă între preţ și cantitatea cerută, 
ceilalți factori rămânând nemodificaţi (ceteris paribus). Aceasta înseamnă că, pe măsură ce 
prețul crește, cantitatea cerută scade, sau când prețul scade, cantitatea cerută crește. Este 
posibil ca prețul și cantitatea cerută să crească simultan. De exemplu, în ultima săptămână a 
lunii septembrie, în piața Astra, prețul merelor a crescut de la 2,0 lei/kg la 3 lei/kg. Cu toate 
acestea, cumpărătorii au dorit să cumpere o cantitate mai mare de mere în luna octombrie 
decât în luna septembrie. Motivul care îi determină să procedeze în acest fel îl constituie 
teama ca, odată cu apropierea iernii, prețul merelor să crească și mai mult, așa cum s-a 
întâmplat de fiecare dată în ultimii ani. Nu creșterea prețului îi determină să dorească să 
cumpere mai multe mere ci previziunea lor, fundamentată sau nu, că preţul va crește și mai 
mult în viitor. Alţi factori care ar putea influența planurile de cumpărare sunt publicitatea, 
moda, obiceiurile, tradiţiile, veniturile etc. Dacă se consideră că toţi acești factori rămân 
neschimbaţi, se regăsește fiecare dată relația negativă între preț și cantitatea cerută, relație 
care este denumită legea cererii. 


Preţ, p 

Figura 3. Deplasări pe curba cererii 


O creştere a prețului peste py, ceteris paribus, determină o deplasare pe curba cererii, de la punctul A spre punctul B. O 
scădere a prețului sub pg, ceteris paribus, determină o deplasare pe curba cererii, de la punctul A spre punctul C 


Legea cererii afirmă că între preț și cantitatea cerută, ceteris paribus, există o relație 
inversă (negativă): creșterea preţului determină scăderea cantităţii cerute iar scăderea 


prețului determină creșterea cantității cerute. 





Expresia ceteris paribus reprezintă o modalitate mai scurtă de a spune: toți ceilalți factori 
de influență rămânând nemodificaţi. Fără această menţiune, legea cererii nu este corectă. 
Dacă unul dintre factorii care pot influenţa planurile de cumpărare se schimbă, nu se poate 
preciza cărui fapt se datorează schimbarea cantităţii cerute: schimbării factorului de 
influență sau schimbării preţului. 

Schimbarea prețului, ceteris paribus, determină deplasări pe curba cererii, dintr-un 
punct în altul al acesteia. O mutare de-a lungul curbei cererii implică o schimbare a prețului 
produsului și a cantității cerute. Modificarea prețului nu determină modificarea cererii ci 
modificarea, în sens opus, a cantităţii cerute. 

În Figura 3, la preţul inițial egal cu ps, cantitatea cerută este Qs. Punctul A de pe curba 
cererii corespunde situaţiei inițiale. Creșterea prețului peste pg determină scăderea 
cantității cerute sub Qy, producând o deplasare pe curba cererii, de la punctul A spre punctul 
B. Curba cererii rămâne aceeași, doar locul pe această curbă eventual se modifică. Scăderea 
prețului sub determină creșterea cantității cerute peste Qg și deplasarea pe curba cererii de 
la punctul A spre punctul C. 


Modificări ale cererii 


Așa cum s-a menționat deja, cererea este influențată de un număr relativ mare de 
factori, dintre care se amintesc venitul cumpărătorilor, așteptările sau previziunile acestora, 
publicitatea și reclama, tradiţiile și obiceiurile de consum, modificarea preţului altor bunuri 
sau a numărului de cumpărători. Modificarea acestor factori determină modificarea cererii. 

Specificaţia cererii se va schimba, iar curba cererii se va deplasa din poziţia inițială, spre 
dreapta sau spre stânga. Dacă, de exemplu, sub acțiunea factorilor respectivi cererea crește, 
curba cererii se va deplasa spre dreapta, iar dacă acești factori determină scăderea cererii, 
curba cererii se va deplasa spre stânga. 

De exemplu, dacă presupunem că venitul cumpărătorilor, din diferite motive, scade, 
dorința cumpărătorilor de a achiziționa bunul se diminuează, cumpărătorii căutând 
înlocuitori relativ mai ieftini pentru bunul respectiv. După scăderea venitului, noua 
specificaţie a cererii pentru mere poate fi cea prezentată în Tabelul 2 

La fiecare preț, cumpărătorii planifică reducerea cantităţii cumpărate. Reprezentarea 
grafică a noii cererii este prezentată în Figura 4. Punctele A” B, C'și D' sunt situate în stânga 
punctelor A, respectiv B, C și D. Noua curbă a cererii se află situată în stânga curbei inițiale. 
Cu cât cererea scade mai mult, cu atât curba cererii se deplasează mai mult spre stânga. 
Scăderea cantității cerute nu este în mod necesar egală pentru fiecare preţ, astfel încât 
deplasarea curbei cererii spre stânga nu se face păstrând panta curbei cererii iniţiale. Când 
cererea crește, curba cererii se deplasează spre dreapta. 









A 


1 1 i U 
I ] 1 
' 1 1 i 
1 . 1 1 
1 ' ' 1 ' 
1 [ee A ia il ae, ji ea ij Se ces De 7 LE ea n Dea | uta, CE DE E a tame, 
1 1 | | 1 
1 1 ' 1 1 
] ] 1 I I 
1 1 1 i 1 
ri i ri i i 





' 
i 

' 

! ! 

JE ă = — 


— — - Cantitate, Q 
0 2 4 6 8 10 12 14 


Figura 4. Deplasări ale curbei cererii 


O scădere a venitului, ceteris paribus, determină o deplasare a curbei cererii spre stânga. O creștere a venitului, ceteris 
paribus, determină o deplasare a curbei cererii spre dreapta 

















Preţul, p Cantitatea cerută, Qc Punctul pe 
(lei/kg) (tone) curba cererii 
1 6 A' 
2 3 B' 
3 2 C' 
4 1 D' 

















Tabelul 2. Cererea de mere în luna octombrie 2020 în Brașov, după scăderea venitului 


În Tabelul 3 sunt prezentate variabilele care determină modificarea cantităţii cerute și 
felul în care modificarea acestora influențează curba cererii. O modificare a prețului nu 
determină modificarea cererii, ci a cantităţii cerute. Pe grafic, modificarea prețului determină 
o deplasare de-a lungul curbei cererii. Modificarea oricărui alt factor de influenţă determină 
o deplasare a curbei cererii spre dreapta sau spre stânga. 

Venitul consumatorilor influențează cererea. Când venitul crește, consumatorii cumpără 
mai mult din majoritatea bunurilor, iar când venitul scade cumpără mai puţin din aproape 
toate bunurile. Aceste bunuri sunt denumite bunuri normale. În cazul bunurilor normale, 
creșterea venitului determină creșterea cererii iar curba cererii se deplasează spre dreapta. 
Scăderea venitului determină scăderea cererii iar curba cererii se deplasează spre stânga. 
Există și bunuri pe care cumpărătorii le cumpără în cantități mai mici atunci când venitul lor 
crește sau în cantități mai mari atunci când venitul lor scade. Aceste bunuri sunt denumite 
bunuri inferioare. În acelaşi mod acţionează şi venitul viitor aşteptat. Dacă consumatorii sunt 
optimiști cu privire la venitul lor viitor, sperând într-o creștere a acestuia, atunci acționează 
ca și cum venitul lor curent ar fi mai mare. Cererea pentru bunurile normale crește. Dacă 
așteptările sunt pesimiste, cererea pentru bunurile normale scade. 

Cererea depinde de preferinţe. Preferințele reprezintă atitudinea oamenilor față de 
bunuri și servicii. Dacă preferințele pentru un anumit bun cresc, cererea pentru bunul 
respectiv crește. De exemplu, în ultimii ani preferințele oamenilor pentru televizoare LCD au 
crescut, cererea de televizoare LCD înregistrând o creștere semnificativă. 





Creșterea ... determină. ... 





venitului curent al cumpărătorilor creșterea /scăderea cererii pentru bunuri normale /inferioare 





venitului viitor aşteptat creşterea /scăderea cererii pentru bunuri normale /inferioare 




















preferințelor creşterea cererii 
așteptată a preţului creşterea cererii 
prețului unui substituent/complementar creșterea /scăderea cererii 
numărului cumpărătorilor creșterea cererii 





Tabelul 3. Factorii de influenţă ai cererii și efectele lor 





Dacă cumpărătorii se așteaptă ca prețul unui bun să crească în viitor se vor grăbi să 
cumpere înainte de creșterea acestuia. Anticiparea creșterii preţului îi determină să crească 
cererea prezentă pentru bunul respectiv. Curba cererii se deplasează spre dreapta. Dacă 
cumpărătorii se așteaptă ca prețul să scadă în viitor, vor cumpăra mai puțin în prezent, 
pentru a cumpăra mai mult după ca preţul a scăzut. Cererea curentă scade iar curba cererii 
se deplasează spre stânga. De exemplu, înaintea perioadei legale de reduceri de preţuri, 
volumul cumpărăturilor scade. De îndată ce reducerile se aplică, volumul cumpărăturilor 
crește Deși înaintea perioadei legale de reduceri prețurile nu se schimbă, totuși cererea 
scade. Această scădere se datorează anticipațiilor cumpărătorilor privind reducerea viitoare 
a prețurilor bunurilor. 

Curba cererii pentru un bun se poate deplasa, spre dreapta sau spre stânga, dacă 
prețul unui alt bun suferă schimbări. De exemplu, o creștere a prețului benzinei deplasează 
curba cererii pentru autoturisme spre stânga. O creștere a prețului la carnea de porc 
deplasează curba cererii pentru carnea de pui spre dreapta. Din acest punct de vedere, 
bunurile se pot împărți în două categorii: 

- bunuri complementare, bunuri care se utilizează împreună, consumul unuia implicând 
sau determinând și consumul celuilalt. 

- bunuri substituibile, bunuri care au utilizări similare, care se pot folosi de către 
consumator unul în locul celuilalt. 

Două bunuri sunt complementare atunci când modificarea preţului unui bun 
determină modificarea în direcție opusă a cererii pentru alt bun. Exemple de bunuri 
complementare: benzina și autoturismele, ceaiul și zaharul, cazarea întru-un hotel la malul 
mării și închirierea locurilor pe plajă etc. Două bunuri sunt substituibile atunci când 
modificarea prețului unui bun determină modificarea în același sens a cererii pentru celălalt 
bun. Exemple de bunuri substituibile: untul și margarina, cazarea la hotel sau la pensiune, 
ceaiul sau cafeaua, etc. 

Cererea depinde, de asemenea, de numărul și structura pe vârste a populaţiei. Cu cât 
populaţia este mai numeroasă, cu atât cererea pentru toate bunurile este mai mare. Cu cât 
procentul populaţiei care intră într-un anumit grup este mai mare, cu atât cererea pentru 
bunurile utilizate de grupul respectiv este mai mare. 


Modificări ale preţului comparativ cu modificările celorlalţi factori de influenţă 


Modificările preţului și a celorlalţi factori de influență determină fie o schimbare a 
cantității cerute, fie o schimbare a cererii. Ca urmare, are loc fie o deplasare de-a lungul 
curbei cererii, fie o deplasare a curbei cererii spre dreapta sau spre stânga. Un punct de pe 
curba cererii arată cantitatea cerută la un preţ dat. Astfel, o deplasare de-a lungul curbei 
cererii arată o schimbare a cantității cerute. O deplasare a curbei cererii în ansamblul său 
arată o schimbare a celorlalți factori decât a prețului. Figura 5 ilustrează acest lucru. 

Dacă preţul bunului se schimbă, ceilalți factori rămânând nemodificaţi, are loc o 
deplasare de-a lungul curbei cererii, care semnifică o schimbare a cantității cerute. O scădere 


a prețului determină o creștere a cantității cerute, iar o creștere a prețului determină 
scăderea cantităţii cerute. 

Dacă un alt factor de influenţă, în afară de preţ, se modifică, dar restul factorilor și 
prețul bunului rămân neschimbaţi, are loc o modificare a cererii. Curba cererii se deplasează 
spre dreapta când cererea crește și spre stânga când cererea scade. Creșterea cererii are loc 
atunci când: prețul bunurilor substituibile crește, prețul bunurilor complementare scade, 
preţul viitor anticipat al bunului crește, venitul crește (în cazul unui bun normal), venitul 
viitor așteptat crește, numărul populaţiei crește. Scăderea cererii are loc atunci când: prețul 
bunurilor substituibile scade, prețul bunurilor complementare crește, preţul viitor anticipat 
al bunului scade, venitul scade (în cazul unui bun normal), venitul viitor așteptat scade, 
numărul populaţiei scade. 

În concluzie, trebuie făcută o distincţie netă între cele două tipuri de schimbări: unele 
determinate de modificarea preţului bunului, ceilalți factori de influență rămânând 
neschimbaţi, și altele determinate de modificarea unuia dintre factori, preţul bunului și 
ceilalți factori rămânând neschimbate. În primul caz, modificarea preţului determină 
deplasări pe curba cererii, dintr-un punct în altul al acesteia, iar în al doilea caz, modificarea 
unuia dintre ceilalți factori determină deplasări ale curbei cererii, spre dreapta sau spre 
stânga. 

Figura 5. Modificarea cantității cerute și modificarea cererii 


Oferta 


La fel cum dorințele cumpărătorilor generează cererea, tot așa dorinţele vânzătorilor 
generează oferta. Pentru o firmă producătoare, oferta depinde de trei elemente 
fundamentale: disponibilitatea resurselor și a tehnologiei implicate în producerea bunului, 
posibilitatea de câștig din producerea bunului și dorinţa de a produce și de a vinde bunul. 

Dacă au tehnologia necesară, dacă pot obţine profit și dacă doresc să producă și să 
vândă un bun, atunci firmele vor face o ofertă pentru acel bun. Aceasta va depinde, în mod 
fundamental, de prețul de vânzare a bunului. Adunând cantităţile individuale oferite de către 
toți vânzători, la fiecare preț, se obţine funcţia ofertei la nivel de piaţă. 





Funcţia ofertei pentru un bun exprimă relația dintre prețul și cantitatea totală din acel bun 
pe care vânzătorii doresc și pot să o vândă, într-o anumită perioadă de timp, într-un anumit 
spațiu geografic, toți ceilalți factori de influenţă rămânând nemodificaţi. 





Oferta se poate specifica fie sub forma unei funcţii matematice, denumită funcția ofertei, 
fie sub forma unui tabel, denumit specificația ofertei. 

Funcţia ofertei ilustrează relația dintre cantitatea pe care producătorii doresc să o vândă și 
factorii care influenţează aceste dorinţe. Evident, prețul reprezintă un factor determinant ai 
cantității pe care vânzătorii doresc să o vândă. Alţi factori care influențează planurile lor de 
vânzare sunt: prețurile factorilor de producţie, nivelul tehnologic al producției, prețurile 
altor bunuri, complementare sau substituibile, prețul viitor așteptat al bunului și numărul 
vânzătorilor. Oferta depinde de toți acești factori. Funcţia ofertei poate fi formulată în felul 
următor: 


O = f(p,pp,Tbsebar--.) 


unde: Q = cantitatea oferită; 
p = prețul unitar al bunului respectiv; 
DP; = preţul factorilor de producţie; 
T = nivelul tehnologic al producţiei; 
ps = preţul unui substitent al bunului respectiv; 
Pa = preţul viitor așteptat al bunlui. 


Studiul influenței unui factor asupra cantităţii oferite presupune menținerea 
constantă a celorlalți factori. Studiul ofertei presupune, mai întâi, analiza felului în care 
prețul influențează cantitatea oferită, menținând constanțţi ceilalți factori de influenţă. Sub 
acest aspect, oferta arată relația dintre preț și cantitatea oferită, toți ceilalți factori de 
influenţă fiind consideraţi constanți. 

















Preţul, p Cantitatea oferită, Q9 Punctul pe 
(lei/kg) (tone) curba ofertei 

1 6 D 

2 8 E 

3 II F 

4 13 G 

















Tabelul 1. Oferta de mere în Braşov, luna octombrie 2020 


Prezentarea sub forma unui tabel este utilizată atunci când datele disponibile se 
referă la câteva prețuri. De regulă, astfel de date sunt obţinute prin efectuarea unui sondaj în 
rândul vânzătorilor. Preţurile au o evoluţie discretă și corespund unor cantități pe care 
vânzătorii declară că vor și pot să le vândă la acele preţuri. Practic, o astfel de specificaţie a 
ofertei exprimă intenţiile vânzătorilor cu privire la cantităţile pe care doresc să le vândă, în 
funcție de preț, ceilalți factori de influență rămânând nemodificați. 


Oferta de mere în Braşov, în luna octombrie 2020 


Un sondaj efectuat în Brașov, în ultima săptămână a lunii septembrie 2020, a pus în 
evidenţă dorinţele vânzătorilor de a vinde mere în luna octombrie. Datele centralizate sunt 
prezentate în Tabelul 1. Acest tabel reprezintă specificafia ofertei. Oferta se poate specifica 
printr-un tabel format din două coloane: una în care sunt menţionate preţurile și alta în care 
sunt consemnate cantitățile pe care vânzătorii doresc și pot să le vândă la acele prețuri. 
Oferta, ca și cererea, nu se specifică printr-o cifră. Nu trebuie confundată oferta, care este o 
specificaţie cuprinzând un sir de preţuri și un sir de cantități, cu cantitatea oferită la un preț 
dat, care este o cifră. Oferta este o specificaţie, adică un tabel cu două coloane: prețul și 
cantitatea oferită. 

Cantitatea oferită arată intenţiile vânzătorilor în funcție de preț. Cantitatea oferită 
este o cifră. De exemplu, cantitatea oferită la prețul de 2 lei/kg este 4 tone. Cantitatea oferită 
nu este în mod necesar egală cu cantitatea care se vinde. De exemplu, cantitatea oferită la 
prețul de 1 leu/kg este de 1 tonă, dar prețul pe piață se stabilește la 2 lei/kg, preț la care 
cantitatea care se vinde este de 4 tone. Uneori, cantitatea oferită este mai mare decât 
cantitatea care se cere, astfel încât pe piață apare un surplus: cantitatea care se vinde este 
mai mică decât cantitatea oferită. La ca pentru cantitatea cerută, cantitatea oferită se 
măsoară în unități pe perioada de timp: 4 tone mere pe lună, 1 tonă mere pe săptămână, 100 
kg pe zi etc. Fără o dimensiune de timp, nu se poate spune dacă o cantitate oarecare este 
mare sau mică. 


Oferta exprimă, așa cum s-a menționat mai sus, dorințele, planurile vânzătorilor 
legate de vânzarea unui anumit bun într-o perioadă de timp determinată. Mulţi factori 
influențează aceste planuri: prețul bunului, starea tehnologiei, prețul resurselor folosite 
pentru producerea bunului, prețurile bunurilor substituibile sau complementare, așteptările 
privind prețurile viitoare, numărul de ofertanţi etc. Cum se modifică cantitatea oferită când 
se modifică prețul? Legea ofertei oferă un răspuns. 


Legea ofertei 


Din specificația ofertei se observă relația pozitivă dintre preţ şi cantitatea oferită, ceilalți factori de 
influență rămânând neschimbaţi. Pe măsură ce preţul unui bun crește, dorința ofertanţilor de a 
vinde bunul respectiv creşte. 





Legea ofertei afirmă că între preț și cantitatea oferită, ceteris paribus, există o relație 
directă: o creştere a prețului determină o creștere a cantității oferite, iar o scădere a 
prețului determină o scădere a cantității oferite. 





De ce o creștere a prețului determină o creștere a cantității oferite? Motivul este acela 
că vânzătorii obţin câștiguri mai mari dacă pot vinde marfa mai scump. Teoria economică 
presupune că oamenii au un comportament rațional. Aceasta înseamnă că dacă o acţiune le 
aduce un spor de beneficii mai mare decât sporul de cheltuieli, oamenii sunt determinaţi să 
facă acea acțiune. În cazul ofertei, o sporire a producţiei fără o creştere a preţului poate 
genera o pierdere prin faptul că este posibil ca nivelul costului unitar să depășească nivelul 
prețului. A produce un bun al cărui preț nu acoperă costul producerii sale înseamnă o 
pierdere pentru vânzători. 


Curba ofertei 


În Figura 1 este reprezentată grafic curba ofertei de mere. O curbă a ofertei este o reprezentare 
grafică a relației dintre cantitatea oferită şi prețul bunului, toți ceilalți factori de influență ai 
intențiilor ofertanților de a vinde bunul rămânând aceeași. Specificaţia ofertei, cum este cea din 
tabelul 1, prezintă cantitățile oferite la fiecare dintre prețurile înregistrate. Astfel, când preţul este 
egal cu 1 leu/kg, cantitatea oferită este de 1 tonă, când preţul este egal cu 2 lei/kg, cantitatea oferită 
este de 10 tone, când preţul este egal cu 3 lei/kg, cantitatea oferită este de 15 tone, iar când prețul 
este egal cu 4 lei/kg, cantitatea oferită este egală cu 13 tone. Fiecare combinaţie preț-cantitate 
oferită corespunde unui punct de pe curba ofertei. Curba ofertei de mere în municipiul Braşov, în 
luna octombrie 2020, este prezentată în Figura 1. 

Figura 1. Curba ofertei de mere, în Braşov, în luna octombrie 2020 


Curba ofertei este reprezentată într-un sistem de axe în care pe axa ordonatelor este 
reprezentat preţul unitar, iar pe axa absciselor este reprezentată cantitatea oferită. Un punct de pe 
curba ofertei corespunde unei linii din specificaţia ofertei. De exemplu, punctul E de pe curba 
ofertei corespunde celei de-a doua linii din specificaţia ofertei din Tabelul. Curba ofertei se obţine 
unind aceste puncte. Curba ofertei are o pantă pozitivă, reflectând relaţia pozitivă dintre preț şi 
cantitatea cerută, ceilalți factori de influență rămânând aceeași. 

Figura 2. Curba ofertei 

Figura 3. Creșterea preţului, ceteris paribus, determină creșterea cantității oferite 


Curba ofertei poate fi interpretată în două moduri: pentru un preţ dat, curba ofertei indică 
cât este cantitatea pe care vânzătorii plănuiesc să o vândă sau, pentru o cantitate dată, curba ofertei 
arată cât este preţul minim pe care vânzătorii îl pot accepta. Când firmele vând la prețul pieţei, ele 
decid dacă pot sau nu intra pe piaţa respectivă şi cât pot oferi. Când firmele pot produce o cantitate 
dată dintr-un bun, ele evaluează preţul la care pot să facă oferta respectivă. 

Când funcţia ofertei este liniară, curba ofertei este o dreaptă, cum este cea din Figura 2. 
Curba ofertei are o pantă pozitivă, reflectând relaţia pozitivă dintre preţ şi cantitatea oferită, ceilalți 
factori rămânând nemodificaţi. 

Modificarea preţului nu modifică oferta, ci cantitatea oferită. Graficul din Figura 3 
ilustrează efectul creşterii prețului asupra curbei ofertei. Se poate observa că modificarea prețului 
determină o deplasare de-a lungul curbei ofertei. O creştere a preţului a prețului determină, ceteris 
paribus, determină o deplasare în sus pe curba ofertei, iar cantitatea oferită creşte. Astfel dacă 
preţul creşte de la pO la pl, cantitatea oferită crește de la Q0 la Q1. Pe curba ofertei are loc a 
schimbarea a punctului determinate de perechea de valori preț, cantitate cerută, de la A la B. 

O scădere a preţului determină, ceteris paribus, o deplasare în jos pe curba ofertei, ceea ce 
înseamnă scăderea cantităţii oferite. În Figura 3 nu este ilustrat acest efect al scăderii preţului, dar 
efectul este asemănător creşterii preţului, cu deosebirea că sensul de deplasare pe curba ofertei se 
schimbă. 


Modificări ale ofertei 


Când unul dintre ceilalți factori de influență modifică, ceilalți factori rămânând 
neschimbaţi, oferta se modifică de asemenea. Tabelul 2 cuprinde o sinteză a acestor factori. 























Creşterea ... determină ... 
preţurilor factorilor de producție scăderea ofertei 
nivelului tehnic al producției creşterea ofertei 
prețurilor altor bunuri creşterea ofertei (bunuri complementare în producţie) 
preţurilor viitoare așteptate ale bunului scăderea ofertei 
numărului ofertanţilor creşterea ofertei 








Tabelul 2. Factorii de influenţă ai ofertei şi efectele lor 


Preţurile factorilor de producție influențează oferta. Când se înregistrează o creştere a 
acestora, doar producătorii cei mai eficienţi vor accepta creşterea costurilor şi vor continua să 
producă. Ceilalţi producători vor părăsi piața produsului respectiv. Astfel, oferta va scădea. De 
exemplu, o creştere a salariilor lucrătorilor din agricultură determină scăderea ofertei de mere 
deoarece unele ferme, cele cu o productivitate scăzută, nu vor avea suficiente resurse financiare 
pentru a angaja lucrători şi a continua astfel producţia. Curba ofertei se va deplasa spre stânga. 

Nivelul tehnic al producției influențează semnificativ cantitatea produsă şi oferită. Uneori, 
se folosește termenul de tehnologie, care se referă generic la modul în care se folosesc factorii de 
producție. Schimbările intervenite în tehnologie pot fi pozitive sau negative. O schimbare pozitivă 
a tehnologiei apare atunci când este descoperită o nouă metodă de producție, care micșorează 
costurile. Robotizarea, automatizarea, informatizarea sunt exemple în acest sens. O schimbare 
negativă a tehnologiei se înregistrează în cazul apariției unor condiții meteorologice nefavorabile 
sau în cazul unor dezastre naturale, care determină creşterea costurilor producției. O schimbare 
pozitivă a tehnologiei determină creşterea ofertei, în timp ce o schimbare negativă determină 
scăderea ofertei. 

Există multe legături între pieţele diferitelor bunuri. Modificarea prețului unui bun poate 
influenţa oferta pentru alt bun. Dacă preţul unui bun complementar în producție creşte, oferta 
crește. Bunurile se numesc complementare în producţie dacă pot fi produse împreună. De exemplu, 
dacă preţul cărnii de curcan creşte, oferta de ficat de curcan creşte. În cazul bunurilor substituibile 
în producţie, situaţia este inversă. Bunurile se numesc substituibile în producție dacă pot fi produse 
cu aceleaşi resurse. De exemplu, dacă preţul caselor creşte, oferta de mere va scădea. Aceasta 
deoarece deţinătorii de terenuri vor găsi că este mai avantajos folosirea terenului pentru construcții, 
decât dacă este folosit pentru dezvoltarea unor plantații de meri. 

Dacă producătorii prevăd că prețul viitor al produsului va creşte, aceasta înseamnă că se 
aşteaptă ca încasările şi profiturile lor viitoare să crească. Dacă este posibil, vânzătorii vor scădea 
oferta prezentă și o vor creşte în viitor. Așteptările cu privire la preţul viitor a unui bun pot influenţa 
oferta curentă pentru bunul respectiv. 

Oferta este influenţată de apariția pe piaţă a unor noi firme. Cu cât este mai mare numărul 
de firme noi, care se adaugă celor existente, cu atât mai mult creşte oferta. Dacă numărul de firme 
se diminuează (dau faliment sau decid să producă alte bunuri), oferta scade. 




















Preţul, p Cantitatea oferită, Q9 Punctul pe 
(lei/kg) (tone) curba ofertei 
1 3 D' 
2 5.5 E" 
3 8.1 F' 
4 10.4 G' 

















Tabelul 3. Oferta de mere, după creșterea prețului motorinei 


Creşterea ofertei poate fi influenţată printr-o politică de sprijinire a înființării de noi firme, 
scăderea fiscalității, acordarea de ajutoare sau subvenții, crearea unor facilități, dezvoltarea 
infrastructurii etc. 

Ca exemplu de acțiune a factorilor analizaţi mai sus, se presupune că are loc o creștere a 
preţului motorinei, care măreşte costurile de producție. Aceasta determină scăderea ofertei de mere 
deoarece doar producătorii care au costuri mici vor continua să ofere bunul la prețul anterior 
creşterii prețului motorinei. Specificaţia ofertei de mere după creșterea prețului motorinei este cea 
din Tabelul 3. Preţurile au rămas aceleași ca și în specificaţie din Tabelul 1, dar cantitățile oferite 
la fiecare preţ sunt mai mici. De exemplu, la preţul de 2 lei/kg, cantitatea oferită este de 7 tone, 
spre deosebire de cantitatea oferită înainte de modificarea preţului motorinei, care era de 10 tone. 

Noua curbă o ofertei este prezentată în Figura 4. Punctele D”, E”, F” şi G' sunt situate în 
stânga punctelor D, E, F şi G. Noua curbă o ofertei se află situată în stânga curbei inițiale. Cu cât 
scăderea ofertei este mai mare, cu atât deplasarea curbei ofertei spre stânga este mai mare. Pentru 
diferite preţuri, scăderea cantităţii oferite nu este în mod necesar egală. Panta noii curbe a ofertei 
poate fi diferită de cea inițială. 

Figura 4. Creșterea costurilor deplasează curba ofertei spre stânga 

Figura 5. Deplasări ale curbei ofertei 

Figura 6. Modelul microeconomic al unei piețe 

Figura 7. Excedent și deficit pe o piață 

Figura 8. Creșterea ofertei și schimbarea punctului de echilibru 


Elasticitatea 


În acest curs se extinde studiul cererii și ofertei început în cursurile anterioare, prin 
analiza modului cum reacționează cumpărătorii și vânzătorii la schimbarea condiţiilor de 
piaţă. Întrebările care se pun sunt: cât de mult se modifică cantitatea cerută atunci când 
prețul se modifică? cât de mult se modifică cantitatea oferită? Reacția cumpărătorilor sau cea 
a vânzătorilor la modificarea preţului este semnificativă? 

Pentru a măsura această reacție, economiștii utilizează termenul de e/asticitate. 
Reacția consumatorilor relativ la schimbarea prețului este denumită e/asticitatea cererii în 
funcție de preţ, iar reacția producătorilor la modificarea prețului este denumită e/asticitatea 
ofertei în funcție de preț. Cu cât cumpărătorii, respectiv vânzătorii, reacționează relativ mai 
puternic la schimbarea preţului, cu atât cererea, respectiv oferta, sunt mai elastice. Dacă 
reacția cumpărătorilor, respectiv vânzătorilor, la modificarea prețului este slabă, cererea, 
respectiv oferta, sunt inelastice. 

Elasticitatea înseamnă reactivitate. Unele bunuri sunt foarte necesare iar 
cumpărătorii nu renunţă la ele atunci când preţul lor crește, ale bunuri pot fi mai ușor 
substituite iar reacția cumpărătorilor la schimbarea prețurilor este importantă. Dacă prețul 
cafelei crește, de exemplu, este puțin probabil ca aceasta să determină consumatorii să 
renunțe la plăcerea de a savura o ceașcă de cafea. Dacă preţul vacanţelor de lux în zonele 
tropicale crește, aceasta îi va determina pe mulți clienți să renunţe la plăcerea de a face o 
astfel de excursie. 

Factorii care determină schimbarea comportamentului de piață al cumpărătorilor 
sunt multipli, doi dintre aceștia prezentând o importanță mai mare: prețul și venitul. 
Elasticitatea cererii în funcție de preț este în mod particular importantă deoarece furnizează 
o informaţie imediată asupra efectelor schimbării prețului asupra cheltuielilor totale de 
consum ale cumpărătorilor. Pentru vânzători, cheltuielile cumpărătorilor reprezintă 
încasările sau venitul obținut. Dacă cererea este foarte elastică, adică reactivitatea la preţ 
este mare, vânzătorul poate creşte venitul prin scăderea prețului. În acest caz, cantitatea 
cerută și vândută cresc mai mult decât scade preţul astfel încât cheltuielile cumpărătorilor și 
veniturile vânzătorilor cresc. Pe de altă parte, dacă cererea este inelastică, scăderea prețului 
nu va genera o creștere a cantității vândute care să compenseze scăderea prețului, iar venitul 
total va scădea. 

Reactivitatea la schimbarea preţului diferă foarte mult de la un produs la altul. De 
exemplu, dacă compania Tarom crește prețul biletelor de avion pe ruta București - Bruxelles, 
în timp ce celelalte companii nu fac acest lucru, numărul de pasageri ai companiei Tarom pe 
această rută va scădea rapid. Mulţi călători vor dori să meargă cu alte companii, care au 
prețul biletelor mai mic. Un mic procent de creștere a prețului determină o scădere 
importantă a cantităţii cerute. Pe de altă parte, dacă prețul gazelor naturale crește, mulți 
consumatori vor continua să le cumpere deoarece sunt puţine posibilități de a le înlocui la 
bucătărie sau pentru încălzirea locuinţei. Deși unii consumatori vor începe să folosească 
electricitatea ca sursă de energie, efectul total va fi redus, procentul de scădere a cantității 
cerute fiind mic comparativ cu procentul de creștere a prețului. 


Cunoașterea elasticității este utilă pentru vânzători, care sunt interesați de felul în 
care sunt afectate vânzările și încasările de schimbarea prețului. Dacă producătorii de grâu 
scad prețul cu 10% dar cantitatea vândută crește cu numai 2%, venitul total al acestora va 
scădea. De asemenea, și pentru autoritățile publice este importantă cunoașterea elasticității 
cererii sau ofertei diferitelor bunuri, pentru a stabili o politică fiscală adecvată, respectiv 
pentru a prevedea în ce fel schimbarea taxelor sau a altor politici publice afectează 
comportamentul consumatorilor și pe cel al vânzătorilor. 

Pentru a prevedea schimbările de comportament ale cumpărătorilor și vânzătorilor, 
se va utiliza modelul cererii și ofertei, studiat în cursul anterior. Se va avea în vedere modul 
în care curbele cererii și ofertei se deplasează, ca urmare a acţiunii unor factori, precum și 
felul în care reacționează piața când se află în afara echilibrului. Prețul este pârghia care 
reglează piaţa, acționând spre atingerea echilibrului între dorințele cumpărătorilor și cele 
ale vânzătorilor. 


6.1. Elasticitatea cererii în funcţie de preţ 


Conform legii cererii, o scădere a preţului, în condiţiile în care ceilalți factori de influență 
nu se modifică, determină o scădere a cantității cerute. Elasticitatea cererii în funcţie de preţ 
măsoară cât de mult se modifică, în procente, cantitatea cerută atunci când prețul înregistrează o 
modificare, exprimată tot în procente. Ca urmare, elasticitatea cererii în funcție de preţ se 
calculează împărțind procentul de schimbare a cantităţii cerute la procentul de modificare a 
preţului, punând în faţa fracției semnul minus: 


procentul de modificare a cantităţii cerute 
Elasticitatea cererii în funcţie de preţ = — 
procentul de modificare a preţului 


Semnul — pus în faţa fracției are rolul de a determina obținerea unui rezultat pozitiv, mai 
uşor de interpretat. Lipsa sa nu este o greşeală, dar în acest caz interpretarea rezultatului solicită o 
atenţie sporită. 

De exemplu, dacă o creştere cu 10% a prețului televizoarelor determină o scădere cu 20% 
a numărului de televizoare cerute, atunci: 


— 20 procente 
Elasticitatea cererii în funcţie de preţ = ———————— =2 
+ 10 procente 


Când elasticitatea cererii în funcţie de preţ este egală cu 2, modificarea cu un anumit 
procent a prețului determină o modificare procentuală de două ori mai mare, în sens opus, a 
cantității cerute. Dacă procentul de modificare a cantităţii cerute este mai mare decât procentul de 
modificare a prețului, atunci venitul total se va schimba în direcție opusă schimbării prețului. 
Această modificarea a venitului încasat de vânzători poate fi mai bine înţeleasă dacă se urmărește 
Figura |. 

Figura 1. Modificarea venitului total când cererea este elastică 


În această figură, la prețul unitar pz, cantitatea cerută este Qz, iar venitul total 
recepționat din vânzarea produsului va fi egal cu preţul unitar înmulţit cu cantitatea cerută: 
Vi = pr: Qi. Pe grafic, mărimea venitului obținut din vânzări este egal cu suma dintre ariile 1 
și 2. 

Dacă prețul scade cu puţin, de la pz la pz iar cantitatea cerută crește mult, de la Qzla 
Q2, venitul total devine: V2 = pz: Q2 Pe grafic, acesta corespunde cu suma dintre ariile 2 și 3. 
Se observă că suprafaţa 2 face parte atât din venitul V/, cât și din venitul V2. Față de venitul 
Va, venitul V2 cuprinde în plus aria 3, dar nu mai cuprinde aria 1. Cum aria 3 este mai mare 
decât aria 1, se deduce că Vzeste mai mare decât VW. 

În cazul în care, comparativ cu mărimea modificării prețului, cantitatea cerută se 
modifică într-o măsură mai mare, cererea se numește elastică. Cererea din figura 6.1 este o 
cerere elastică. Când cererea este elastică, venitul se modifică în opus modificării prețului: 
când preţul scade, venitul crește, iar când preţul crește, venitul scade. Se poate observa că, în 
cazul în care cererea este elastică, curba cererii are o înclinaţie mică, este mai aproape de 
poziția orizontală. Cu cât înclinația (panta) este mai mică, cu atât cererea este mai elastică. 
Când panta este egală cu zero, ceea ce se întâmplă când curba cererii este orizontală, cererea 
este perfect elastică. Aceasta înseamnă că, o mică schimbare a prețului determină o 
modificare infinită a cantităţii cerute. 

Deoarece cantitatea cerută dintr-un bun este legată negativ de prețul bunului, 
procentul de schimbare a cantităţii cerute are semn opus față de procentul de modificare a 
prețului. Cu toate acestea, modificarea venitului poate avea același sens cu modificarea 
prețului. Acest lucru se întâmplă în cazul unei cereri inelastice. 


În Figura 2 este prezentată o cerere inelastică. În cazul unei cereri inelastice, o scădere 
importantă a preţului, de la pzla pz determină o creştere redusă a cantităţii cerute, de la Qz 
la Q2. Venitul total scade, dela Vz =pz: Qz, la V2=pz2: Q2 Pe grafic, se observă că aria 2 este 
comună celor două venituri, iar aria 1 este mai mare decât aria 3. 

Cererea este inelastică dacă cantitatea cerută se modifică într-o măsură mai mică 
decât modificarea prețului. Cererea din Figura 2 este o cerere inelastică deoarece 
modificarea procentuală a prețului, de la pz la pz este mai mare decât modificarea 
procentuală a cantității cerute, de la Q7la Q2. Când cererea este inelastică, venitul se modifică 
în același sens cu modificarea prețului: când preţul scade, venitul scade, iar când preţul 
creşte, venitul crește. 

Când cererea este inelastică, curba cererii are o pantă mai mare, este mai aproape de 
poziția verticală. O curbă a cererii verticală descrie o cerere perfect inelastică. Când cererea 
este perfect inelastică, orice schimbare a prețului lasă neschimbată cantitatea cerută. Acest 
lucru nu se întâmplă în realitate. În viaţa reală, o schimbare suficient de mare a prețului 
modifică orice comportament, determinând schimbarea cantității cerute. 

Utilizând această analiză, se poate descrie modul în care venitul se modifică odată cu 
modificarea preţului: 

a. dacă venitul total se modifică în direcție opusă modificării prețului, cererea este 
elastică; 

b. dacăvenitul total se modifică în aceeași direcție cu modificarea prețului, cererea este 
inelastică; 

c. dacă venitul total nu se modifică când prețul se modifică, cererea are elasticitate 
unitară. 


O. = fip) = funcţia cererii 

Figura 2. Modificarea venitului total când cererea este inelastică 


Analiza elasticităţii numai pe baza reprezentării grafice a curbelor cererii și ofertei 
este insuficientă. Economiștii compară mărimea procentuală a modificării cantităţii cerute 
cu mărimea procentuală a modificării preţului, calculând o valoare numerică a elasticității. 
Analiza elasticităţii devine astfel mai ușoară și mai riguroasă. 

Pentru a calcula valoarea numerică a elasticităţii, se utilizează diferite formule, a căror 
folosire ţine cont de mărimea modificării preţului. În cazul unei modificări mici a preţului, se 
folosește formula elasticităţii punct, iar în cazul unei modificări mari a prețului, se folosește 
formula elasticităţii arc. 


Intrebări 
In ce caz creșterea prețului unui bun duce la creșterea încasărilor din vânzarea acelui 


bun? 
Ce semnificație are cererea perfect inelastică? 
Dacă elasticitatea cererii în funcţie de preț este egală cu 1/2, cât de mult se modifică 


venitul când prețul crește cu 20%? 





Elasticitatea punct a cererii în raport de preţ 


Elasticitatea punct măsoară cât de mult se modifică cantitatea cerută atunci când 
prețul se modifică foarte puţin. Practic, modificarea prețului este atât de mică, încât calculul 
se face într-un punct de pe curba cererii. Pentru o mică schimbare a prețului, Ap, se 
calculează raportul dintre procentul de modificare a cantității cerute, AQ/Q și procentul de 
modificare a prețului, Ap/p. Expresia de calcul a elasticităţii punct este: 


40 


__Q 

Dacă funcţia cererii este continuă și derivabilă, elasticitatea punct se calculează prin 
expresia: 

unde O = f(p) este funcţia cererii. 


O primă observaţie este aceea că semnul elasticităţii punct a cererii în funcţie de preţ 
este pozitiv, de vreme ce în formulă s-a introdus semnul minus. Conform legii cererii, o 
modificare a prețului într-un sens, ceteris paribus, determină modificarea cantităţii cerute în 
sens opus. De aceea, semnul numărătorului va fi opus semnului numitorului, iar cu semnul 
minus din fața fracţiei se va obţine în final un rezultat pozitiv. De exemplu, presupunem că 
prețul unui bun descrește de la 10 u.m. la 9,90 u.m,, astfel încât procentul de reducere este 
de (9,90 —- 10) / 10 = —-0,01 adică de 1%. Dacă cantitatea cerută creşte de la 20 unităţi la 22 
unități, procentul de modificare a cantităţii cerute este de (22 - 20) / 20 = 0,10 sau 10 
procente. Utilizând formula de calcul a elasticității punct, se obține: £6/ = - (-0,1) / 0,01 = 
10. Aceasta înseamnă că, un procent de reducere a prețului determină creșterea cu 10 
procente a cantităţii cerute. 

Cererea elastică și cererea inelastică sunt referite uneori ca cerere cu elasticitate 
ridicată, respectiv cerere cu elasticitate scăzută. Astfel, un bun care are un coeficient de 
elasticitate supraunitar, £c/ > 1, este un bun a cărui cerere are o elasticitate ridicată, în timp 
ce un bun care are un coeficient de elasticitate subunitar, £cp < 1, este un bun care are o 
cerere cu elasticitate scăzută. 

Prin rearanjarea termenilor, se poate face o a doua observație: elasticitatea punct nu 
este egală cu panta curbei cererii. Formula elasticității punct poate fi rescrisă astfel: 


AO 
Bin --ap 0 


Această expresie arată că elasticitatea punct este egală cu panta curbei cererii într-un 
punct al acesteia, care este dată de raportul AQ/Ap, înmulțită cu raportul dintre preț și 
cantitatea cerută. Trebuie evitată greșeala frecventă de a confunda elasticitatea cu panta 
curbei cererii. 

Figura 3. Elasticitatea pe o dreaptă 


Deoarece prețul este reprezentat pe axa verticală, se obișnuiește uneori de a scrie 
funcţia cererii în forma inversă: p = £(Q). În acest caz, panta este egală cu raportul Ap/AQ, 
inversul raportului care intervine în calculul elasticității De exemplu, dacă cererea este 
exprimată prin relația: p= 100 - 4Q, panta curbei cererii este egală cu -4. Raportul cerut în 
calculul elasticităţii va fi atunci -1/4.Chiar dacă panta curbei cererii este constantă, raportul 
p/Q'se va schimba la fiecare schimbare a prețului. Exceptând unele cazuri speciale, valoarea 
numerică a elasticității diferă în orice punct de pe curba cererii. La un preț mic, cantitatea 
cerută este mare, iar raportul p/ va avea o valoare mică. La un preţ mare, cantitatea cerută 
este mică, iar raportul p/Qva avea o valoare mare. Se poate trage concluzia că, pe o curbă a 
cererii cu pantă constantă (o dreaptă), la prețuri mici, elasticitatea este mică, iar la prețuri 
mari, elasticitatea este mare (Figura 3). 

Pe o curbă a cererii cu o pantă constantă (o dreaptă), există un preț, po, pentru care 
elasticitatea cererii este unitară. Pentru preţuri mai mici decât po, cererea este inelastică, Ec/p 
< 1. Cu cât preţul este mai mic, cu atât cererea este mai inelastică. Pentru prețuri mai mari 
decât po, cererea este elastică, Fc/p> 1. Cu cât prețul este mai mare, cu atât cererea este mai 
elastică. Pe măsură ce prețul crește, elasticitatea cererii se schimbă, trecând de la valori 
subunitare la valori supraunitare. 


Întrebări 
1. În ce caz se folosește formula elasticităţii punct? 


2. Ce semn are coeficientul punct de elasticitate a cererii în raport de preţ? 
3. De ce, în mod obișnuit, pe o curbă a cererii cu pantă constantă, elasticitatea este 
diferită în orice punct al acesteia? 





Elasticitatea arc a cererii în raport de preţ 


Elasticitatea cererii în raport de preț măsoară cât de mult (în procente) se modifică 
cantitatea cerută, atunci când prețul se modifică cu 1%. Metoda de calcul a elasticității arc 
este însă diferită de cea anterioară, fiind folosită atunci când modificarea prețului este 
semnificativă. De exemplu, o benzinărie va utiliza elasticitatea arc pentru a determina cât de 
mult vor scădea vânzările sale dacă va proceda la creșterea prețului de la 5 lei la 6 lei, adică 
dacă va crește preţul cu 20%. Formula de calcul a elasticității arc este următoarea: 


DE (CR 
(0, +0,)/2 
II 
(pg + pD/2 
unde: 
po, Qo = preţul şi cantitatea cerută inițial; 
pu Q.= preţul şi cantitatea cerută final. 


Numărătorul fracției reprezintă modificarea cantității cerute, AQ, împărțită la media 
cantităților cerute, (0o + 0.)/2, iar numitorul reprezintă modificarea preţului, Ap, divizată la media 
preţurilor, (po + p1)/2. Numărătorul este media procentelor de schimbare a cantităţii cerute, când 
cantitatea cerută crește de la Ov la O,, respectiv când cantitatea cerută scade de la O, la O.. 
Numitorul este media procentelor de schimbare a prețului, când preţul creşte de la po la p,, respectiv 
când preţul scade de la p; la po. Formula elasticităţii arc poate fi scrisă într-o formă mai simplă: 


__A9 Pit Po 
P  ApO,+0, 


Valoarea numerică a elasticităţii arc, la fel ca elasticitatea punct, este întotdeauna 
pozitivă deoarece, pe lângă semnul minus inclus în formulă, și raportul A Q/Apare o valoare 
negativă. La fel ca în cazul elasticității punct, panta curbei cererii nu este egală cu 
elasticitatea. Chiar dacă panta este constantă, raportul (po 7 p2) / (Qo + Q7) se modifică când 
are loc o deplasare pe curba cererii. 

Elasticitatea arc a cererii în funcție de preț măsoară elasticitatea în centrul arcului 
descris de curba cererii între punctele determinate de modificarea preţului. În Figura 4, arcul 
AB marchează punctele de pe curba cererii determinate de combinaţiile (po, Q), respectiv 
(pi, Q.). Când prețul se modifică de la po la ps, cantitatea cerută se modifică de la pla Qz. 
Aceste modificări descriu arcul AB pe curba cererii. Elasticitatea arc a cererii în funcție de 
preţ se calculează în mijlocul acestui arc. De exemplu, dacă prețul crește de la po= 5 la pz= 
6, iar cantitatea cerută scade de la Qo = 100 la Qi = 60, valoarea numerică a elasticităţii este: 

Figura 4. Elasticitatea arc 

Valoarea coeficientului fiind 2,75, se poate trage concluzia că pentru prețuri cuprinse 
în intervalul (5,6), cererea este elastică în raport de preț. Aceasta nu înseamnă că, în orice 
punct al arcului AB, valoarea coeficientului de elasticitate este 2,75. Pentru alte valori ale 
prețurilor, valoarea numerică a elasticității poate fi alta. 

Când se calculează valoarea numerică a elasticităţii trebuie luate informaţii din două 
puncte diferite de pe aceeași curbă a cererii. Dacă se iau informaţii de pe două curbe diferite 
ale cererii, adică dacă punctul (po, Q) se situează pe altă curbă a cererii decât punctul (pn, 
Q.), elasticitatea cererii nu va fi cea reală. De exemplu, dacă funcţia cererii de bere într-un 
restaurant se deplasează spre stânga ca urmare a scăderii veniturilor cumpărătorilor, o parte 
din scăderea cantităţii cerute este dată de creșterea prețului, iar cealaltă parte este 
determinată de scăderea venitului. Dacă se va ţine cont de modificarea totală a cantității 
cerute, calculul elasticităţii va fi greșit. 


Intrebări 
1. In ce caz se folosește formula elasticităţii arc? 


Calculul elasticităţii arc face imposibil calculul elasticității punct? 
De ce calculul elasticităţii trebuie să ia în considerare două puncte situate pe aceeași 
curbă a cererii? 





Alte tipuri de elasticități 


Pe lângă elasticitatea cererii în funcție de preţ, se poate calcula elasticitatea cererii în funcție 
de venit şi elasticitatea încrucişată a cererii. 

Elasticitatea cererii în funcţie de venit este o mărime folosită de economiști pentru a compara 
procentul de modificare a cantităţii cerute cu procentul de modificare a venitului: 


procentul de modificare a cantităţii cerute 
Elasticitatea cererii în funcţie de venit = 
procentul de modificare a venitului 


La fel ca elasticitatea cererii în funcție de preţ, elasticitatea cererii în funcție de venit se 
calculează ca elasticitate punct și elasticitate arc. Când venitul se modifică cu foarte puțin, se 
foloseşte formula de calcul a elasticităţii punct: 


__ dOv 

Formula de calcul a elasticităţii arc se foloseşte când modificarea venitului este importantă. 
Elasticitatea arc ia în considerare media celor două cantități cerute şi media celor două venituri: 
inițial şi final. Formula de calcul este: 





AO 

Dacă E, > 0, bunul se numește bun normal. În cazul unui bun normal, creşterea venitului 
determină creşterea cantităţii cerute. Chiar dacă bunul este normal, aceasta nu înseamnă că un 
consumator va cheltui o parte mai mare din venitul său pentru bunul respectiv, când venitul său 
crește. Aceasta apare numai dacă E, > 1. Atunci, procentul de creștere a cantităţii cerute depăşeşte 
procentul de creștere a venitului. Dacă 0 < E, < 1, bunul este normal, dar proporţia din venit 
cheltuită pentru bunul respectiv scade când venitul crește. Dacă E, < 0, bunul se numeşte bun 
inferior. În cazul unui bun inferior, creşterea venitului determină scăderea cantităţii cerute. Dacă 
E, = 0, modificarea venitului nu schimbă cu nimic modificarea cantității cerute. Clasificarea 
bunurilor în cele două categorii, respectiv bunuri normale sau bunuri inferioare, este o problemă a 
fiecărui consumator, depinzând de opţiunile acestora. În timp ce pentru un consumator un bun 
poate fi un bun inferior, pentru alt consumator același bun poate fi bun normal. 


Elasticitatea încrucișată este o mărime folosită pentru a compara procentul de modificare 
a cantității cerute dintr-un bun cu procentul de modificare a prețului altui bun. 


procentul de modificare a cantităţii cerute dintr-un bun 
Elasticitatea încrucișată a cererii = 
procentul de modificare a prețului altui bun 


Dacă bunurile sunt substituibile, elasticitatea încrucişată este pozitivă. Bunurile sunt 
substituibile atunci când se pot folosi unul în locul celuilalt. O creștere a prețului unui bun 
determină creşterea cantităţii cerute din celălalt bun, astfel încât elasticitatea încrucișată este 
pozitivă. Dacă bunurile sunt complementare, elasticitatea încrucișată este negativă. Bunurile sunt 
complementare atunci când se consumă împreună. O creştere a prețului unui bun determină 
scăderea cantității cerute din bunul complementar, astfel încât elasticitatea încrucişată este 
negativă. 


Întrebări 
Ce semnificaţie are noţiunea economică bunuri normale? 


Care bunuri consideraţi că sunt bunuri inferioare? 
Explicaţi de ce, în cazul bunurilor substituibile, elasticitatea încrucişată este pozitivă? 





Determinanțţii elasticităţii cererii 


Elasticitatea cererii depinde de factori economici, sociali sau psihologici. Se pot formula 


câteva reguli generale cu privire la factorii care determină elasticitatea. 


I, 


Bunurile necesare şi bunurile de lux. Bunurile de primă necesitate tind să aibă o cerere 
inelastică, în timp ce bunurile de lux tind să aibă o cerere elastică. Când prețul medicamentelor 
crește, populaţia nu îşi reduce semnificativ cantitatea de medicamente pe care intenționează 
să o cumpere. Prin contrast, dacă preţul autoturismelor de lux crește, cantitatea cerută din acest 
bun scade semnificativ. 

Bunurile substituibile. Dacă există mulți substituenţi ai unui bun, cererea pentru acel bun tinde 
să fie elastică. Aceasta înseamnă că o mică creştere a prețului determină o reducere importantă 
a cantității cerute deoarece cumpărătorii se îndreaptă către produsele substituibile. Cursele 
aeriene low-cost sunt un bun substituent al curselor aeriene clasice. 

Proporția din venitul total. Dacă fiecare cumpărător cheltuieşte o mică parte din venitul său 
total pentru un bun, cererea pentru acel bun tinde să fie inelastică. Pentru sarea de bucătărie, 
fiecare cumpărător cheltuiește doar o mică parte din venitul său. Cererea pentru acest produs 
este inelastică în raport cu prețul. 

Orizontul de timp. Elasticitatea cererii se poate schimba în timp, pe măsură ce consumatorii 
obţin mai multe informaţii despre produsele substituibile. Adesea, cererea devine mai elastică, 
pe măsură ce orizontul de timp este mai mare. Când preţul benzinei creşte, cantitatea de 
benzină cumpărată scade puţin la început. În timp, oamenii se adaptează, cumpărând 
autoturisme mai eficiente, folosind transportul comun într-o măsură mai mare, mergând la 
serviciu cu trotineta electrică sau pe jos etc. În câţiva ani, cantitatea cerută de benzină scade 
substanțial. Figura 5 prezintă modul în care se rotește curba cererii în jurul punctului inițial de 
echilibru. 


Funcţia cererii pe termen lung 





Funcția inițială a cererii 


po... 

Figura 5. Schimbarea în timp a elasticităţii cererii în funcție de preţ 


Funcţia inițială a cererii este Cs, iar preţul inițial este po. Dacă prețul creşte de la po la p,, pe 
termen scurt, consumatorii reduc cantitatea cerută de la 0, la Q.. Reacţia imediată a 
consumatorilor la creşterea preţului este redusă. Pe măsură ce cumpărătorii descoperă 
alternative şi substituenţi ai produsului respectiv, cererea devine din ce în ce mai elastică, 
curba cererii devenind Ci. Pe termen lung, cantitatea cerută scade de la O, la 0». 

5. Creșterea venitului. Bunurile pentru care consumatorii cheltuiesc o parte mai mare din venitul 
lor atunci când venitul creşte, ceilalți factori rămânând neschimbaţi, tind să aibă o cerere 
elastică. 


Întrebări 
Ce categorie de bunuri tinde să aibă o cerere inelastică? 
Ce elasticitate are un bun pentru care consumatorii cheltuiesc o mică parte din venit? 


Explicaţi de ce, în cazul bunurilor substituibile, elasticitatea încrucișată este pozitivă? 





Elasticitatea ofertei în funcţie de preț 


Conform legii ofertei, când preţul unui bun se modifică, ceteris paribus, cantitatea oferită se 
modifică în acelaşi sens. Pentru anumite produse, modificarea cantității oferite este modestă, dar 
pentru altele este importantă. Elasticitatea ofertei în funcție de preţ este o mărime care permite 
compararea procentului de modificare a cantității oferite cu procentul de modificare a prețului. 

La fel ca în cazul elasticităţii cererii în funcție de preţ, pentru determinarea elasticităţii ofertei 
de folosesc două relații de calcul: elasticitatea arc, respectiv elasticitatea punct. Alegerea uneia sau 
a celeilalte relaţii de calcul depinde de cât de mult se modifică preţul. 

Elasticitatea punct a ofertei în funcţie de preţ măsoară procentul de schimbare a cantității 
oferite relativ la procentul de modificare a preţului, când modificarea prețului este foarte mică. 
Expresia de calcul a elasticităţii punct a ofertei în funcție de preț este: 


AO 
pie neta AO. Ap 
Ap Op 
p 


Dacă funcția ofertei este continuă şi derivabilă, elasticitatea punct se calculează prin 
expresia: 


do 

__9 _dOp _df(p)p_pu PP 

toli dp 10 dp 0 | Wo 
p 





unde O = f(p) este funcţia ofertei. 


Deşi formulele de calcul ale elasticității punct ale cererii și ofertei sunt aproape identice 
(diferă prin semnul minus), aplicarea lor este diferită. Formula elasticității ofertei ia în calcul un 
punct de pe curba ofertei, în timp ce elasticitatea cererii ia în calcul un punct pe curba cererii. 

Elasticitatea arc se calculează în cazul în care modificarea preţului este importantă. Formula 
sa de calcul este: 





seal Cea 
_(09+9,)/2 AO Porte, 
Olp — Ap Ap 0,+0, 

(pp + p|/2 


unde: 


ai Ci răi 


pu, Q.= preţul şi cantitatea oferită finale. 


Dacă atunci când preţul se modifică, cantitatea oferită se modifică foarte puțin, valoarea 
numerică a elasticității este apropiată de zero. Oferta este inelastică în raport de preţ. Coeficientul 
Eorp are valori cuprinse în intervalul (0,1). Când cantitatea oferită nu se modifică la o modificare 
a prețului, oferta se numește perfect inelastică iar coeficientul Eoyp ia valoarea 0. Dacă cantitatea 
oferită se modifică mult când preţul se modifică, coeficientul de elasticitate este supraunitar. În 
acest caz, oferta este elastică. Dacă valoarea coeficientului de elasticitate tinde către infinit, oferta 
se numește perfect elastică în raport de preţ. În acest caz, o mică modificare a preţului determină 
o modificare foarte mare a cantităţii oferite. Dacă Eo/= 1, oferta are o elasticitate unitară în raport 
de preţ. 


Întrebări 
Când se utilizează formula elasticităţii arc pentru calculul elasticității ofertei? 


Ce fel de elasticitate în raport de preţ are oferta de flori în perioada iernii? 
În ce condiţii oferta pentru un bun poate fi perfect elastică? 





